САМАРҚАНД ВИЛОЯТИ БАНДЛИК БОШ БОШҚАРМАСИ - Меҳнатга оид муносабатларнинг субъектлари, ходимлар ва иш берувчиларнинг вакиллиги\nМеҳнатга оид муносабатларнинг субъектлари, ходимлар ва иш берувчиларнинг вакиллиги\nМен халқаро ташкилотда ишлайман ва бизда ўзимизнинг ички тартиб ва қоидаларга амал қилинади. Улар бизнинг қонунларимизга мувофиқ бўлиши керакми?\nҲар бир ходимга, у қаерда ишламасин ва қандай вазифани бажармасин унга Ўзбекистон Республикаси қонунчилигида назарда тутилган меҳнатга оид ҳуқуқлар ва кафолатлар таъминланади.\nХеч қайси иш берувчи ходимнинг меҳнатга оид ҳуқуқ ва кафолатларини таъминлашни қонунчиликда белгиланган меъёрдан кўра пасайтиришга ҳақли эмас.\nШу билан бирга, корхонанинг жамоа-шартномавий ва бошқа локал ҳужжатларида, шунингдек, меҳнат шартномасида ходимларга қўшимча ҳуқуқ ва кафолатлар (масалан, қўшимча таътиллар бериш, қисқартирилган иш вақтини жорий қилиш) назарда тутилиши мумкин.\nМенга тушунтириб берсангиз: ходим сифатида менинг қандай муайян ҳуқуқларим бор?\nЎзбекистон Республикаси Конституцияси ва Меҳнат кодексининг 16-моддасига мувофиқ ходимларнинг асосий ҳуқуқларига, яъни сизнинг ҳуқуқларингизга қуйидагилар киради:\nмеҳнат қилиш, эркин иш танлаш, ҳаққоний меҳнат шартлари асосида ишлаш ва қонунда белгиланган тартибда ишсизликдан ҳимояланиш;\nўз меҳнати учун қонун ҳужжатларида белгиланган энг кам ойлик иш ҳақидан оз бўлмаган миқдорда ҳақ олиш;\nмуддатлари чегараси белгиланган иш вақтини ўрнатиш, бир қатор касблар ва ишлар учун иш кунини қисқартириш, ҳар ҳафталик дам олиш кунлари, байрам кунлари, шунингдек, ҳақ тўланадиган йиллик таътиллар бериш орқали таъминланадиган дам олиш;\nкасаба уюшмаларига ҳамда ходим ва меҳнат жамоаларининг манфаатларини ифода этувчи бошқа ташкилотларга бирлашиш;\nжамоаларга доир меҳнат низоларида ўз манфаатларини қувватлаш;\nМен таржимонман ва бир ташкилот билан хизматлар кўрсатиш тўғрисида шартнома тузганман. Мен барча касаба уюшмасининг маблағлари ҳисобидан меҳнат жамоаси бир кунлик дам олишга кетаётгани ҳақидаги хабарни эшитдим. Мени эса ҳеч ким таклиф қилмади. Бу адолатданми, ахир мен ҳам улар билан бирга меҳнат қиламанку?\nАгар жамоа шартномасида ўзгача ҳолатлар акс эттирилмаган бўлса, дам олишга меҳнат жамоаси аъзолари таклиф қилинганликлари ҳақида сўз юритилганда корхонада меҳнат шартномаси асосида меҳнат қилаётган ва касаба уюшмаси маблағи ҳисобидан бўлганлиги учун унга аъзолик бадали тўлаган ходимлар назарда тутилган. Меҳнат кодексининг 19-моддасига кўра бир марталик хизмат кўрсатадиган ёки фуқаролик-ҳуқуқий тусдаги шартномалар бўйича бир марталик ишларни бажарадиган жисмоний шахслар меҳнат жамоасининг аъзолари ҳисобланмайдилар. Афсуски, Сиз меҳнат жамоасининг аъзоси ҳисобланмайсиз, чунки сиз таржималарни хизмат кўрсатиш тўғрисидаги шартнома асосида амалга оширасиз ва сизнинг ишингиз бир мартталик ҳисобланади. Меҳнат тўғрисидаги қонун ҳужжатари, ички меҳнат тартиб қоидаари ва жамоа шартномасида кўзда тутилган кафолатли тўловлар ва бошқа имтиёзлар сизга татбиқ этилмайди.\nМен ҳамкасбим билан низолашиб қолдим. Биз умумий ҳисобот тайёрлаётган эдик. Ҳисоботнинг ҳамкасбим тайёрлаган қисми хато экан. Корхонамиз раҳбарияти эса иккаламизга ҳайфсан берди. Фикримча, бу адолатдан эмас, чунки мен астойдил ишлаб ҳисоботнинг ўзимга тегишли қисмини аъло даражада тайёрлаган эдим. Манфаатларимни ким ҳимоя қила олади?\nСизнинг ҳуқуқ ва манфаатларингизни корхонангизнинг вакиллик органи ҳимоя қилиши мумкин.\nМеҳнат кодексининг 21-моддасига мувофиқ, меҳнатга оид муносабатларда ходимларнинг манфаатларини ифода этишда вакил бўлиш ва бу манфаатларни ҳимоя қилишни корхонадаги касаба уюшмалари ва уларнинг сайлаб қўйиладиган органлари ёки ходимлар томонидан сайланадиган бошқа органлар амалга ошириши мумкин, бу органларни сайлаш тартибини, уларнинг ваколатлари муддати ва миқдор таркибини меҳнат жамоасининг йиғилиши (конференцияси) белгилайди.\nХодимлар вакиллик қилишни ҳамда ўз манфаатларини ҳимоя этишни ишониб топширадиган органни ўзлари белгилайдилар.\nХодимларнинг вакиллик органлари асосан касаба уюшмалари ҳисобланади.\nКасаба уюшмалари ва уларнинг улардаги сайлаб қўйиладиган органларнинг давлат ва хўжалик органлари, иш берувчилар билан ўзаро муносабатларидаги ҳуқуқлари Меҳнат кодексининг 3-боби, “Касаба уюшмалари, уларнинг ҳуқуқ ва фаолиятининг кафолатлари тўғрисида”ги Қонун, касаба уюшмаларининг уставлари, жамоа келишуви ва шартномалари билан белгиланади.\nХодимлар вакиллик органларининг ҳуқуқлари кенг бўлиб, уларга қуйидагиларга киради:\nВакиллик органлари ижтимоий-меҳнат муносабатларида ходимлар манфаатларини ҳимоя этишга қаратилган бошқа хатти-ҳаракатлар ҳам, башарти бу хатти-ҳаракатлар қонун ҳужжатларига зид бўлмаса, қилишлари мумкин.\nМени яқинда фирмамизнинг касаба уюшмаси раҳбари этиб сайлашди. Фирмамизда жамоа шартномаси тузилмаган, мен жамоа шартномасини тузиш ташаббуси билан чиқишим мумкинми?\nҲа, сиз бундай ташаббус билан чиқишингиз мумкин. Меҳнат кодексининг 23-моддаси биринчи қисмига кўра, ходимларнинг вакиллик органлари музокаралар олиб бориш, жамоа шартномалари ва келишувлари тузиш, уларнинг бажарилишини текшириб туриш, иш берувчига корхонада меҳнат тўғрисида норматив ҳужжатлар тайёрлаш юзасидан таклифлар киритишга ҳақлидир.\nТашкилотимиз касаба уюшмасининг раҳбари ишдан бўшади, янги директоримиз эса касаба уюшмаси фаолиятини тугатиш ҳақида буйруқ чиқарди. Директорнинг ҳаракатлари тўғрими?\nДиректорнинг ҳаракатлари нотўғри. Меҳнат кодексининг 26-моддаси иккинчи қисмига кўра, ходимлар вакиллик органларининг фаолиятини иш берувчи ёки у вакил қилган шахслар ташаббуси билан тугатишга йўл қўйилмайди.\nКиришлар бугун: 2339\nТашрифлар бугун: 2119


Ниқобли ЭДОС » Milliy istiqlol g`oyasi » Slayd » Slayd | Prezentatsiya | PPT\nAsosiy / SlaydlarMilliy istiqlol g`oyasi Ниқобли ЭДОС\n1. «Эркинлик ва Демократияни Олға Силжитиш» - “ниқобли ЭДОС”\n2. Давримизнинг 10 даъвати\n3. “Юмшоқ куч” ёхуд Бошқарилувчи хаос\n4. “Яхши болалар”нинг ёмон қилиқлари\nМуаллиф: педагогика фанлари доктори, проф. Муҳаммаджон Қуронов\nБугунги мураккаб мафкуравий жараёнларни илмий-амалий жиҳатдан атрофлича таҳлил қилиш ва баҳолаш,\nуларнинг устувор йўналишларини, кимга ва нимага қарши қаратилганини аниқлаш, аҳоли турли қатламларига таъсирини ўрганиш, миллий\nманфаатларимизга, ҳаёт тарзимизга зид бўлган зарарли ғоялар ва мафкуравий хуружларнинг моҳиятини очиб бериш,\nфуқароларимиз қалбида миллий тафаккур ва соғлом дунёқараш асосларини мустаҳкамлаш алоҳида аҳамият касб этади.\nСтратег, ҳарбий тарихчи профессори Мартин ван Кревельд: ХХ1 асрга келиб Жаҳонда давлатлараро қуролли можаролар камайди. Аммо одамларнинг маънавияти, маданияти, мафкураси билан боғлиқ можаролар кўпайиб кетди.\nУлар одам(лар)нинг сийратидан, миясига кирган ғоялардан бошланмоқда.\n“Юксак маънавият – енгилмас куч”да «Эркинлик ва демократияни олға силжитиш» ниқоби остида амалга ошираётган, узоқни кўзлаган сиёсат, қисқартмада – “ниқобли ЭДОС”нинг намоён бўлмоқда. Унинг номлари: “бошқарилувчи хаос”, “рангли инқилоб”, “информацион уруш”, “психологик уруш”, “Троя оти”, “урушнинг интеллектуал майдони”, “мемплекс”, “юмшоқ куч”(Soft power) технологиялари.\nБулар геосиёсий ёки мафкуравий полигонлардаги амалиётлар.\nодамларнинг ниятларини, сиёсий қараш, ўй-фикрларини, кайфиятларини, мотивларини, хулқ стереотипларини, гуруҳий меъёрларини, истакларини ўзгартиришга қаратилган усул ва воситалар йиғиндиси.\nБу амалиётларни 5 савол орқали таниб олса бўлади.\nКимнинг манфаати етакчи?\nҚандай шакл, усул, воситалар билан?\nБу – илгари ҳарбий қурол билан ҳал этилган ишнинг мафкура технологлари ва фуқароларни қўллаб амалга оширилиши. Ядро полигонларининг мафкура полигонларига айланиши.\nМафкуравий уруш ҳарбий урушдан 1000 карра арзон, 1000% фойдали.\nНишонга олинган мамлакатнинг ёшлари босиб келаётан ёвнинг аскарларига айлантирилади.\n«Бошқарилувчи хаос» доктринаси яратилди.\n“Ниқобли ЭДОС” - трансмиллий корпорацияларнинг қуролига айланди.\n“Ниқобли ЭДОС”- бу бугуннинг троя оти. Фақат бу Троя отининг ичида қуролланган аскарлар йўқ.\nУнинг ичига «инсон ҳуқуқлари учун кураш»каби шиорлар, тарғибот варақалари, шиор, слайд, банер, футболка, гуллар ва пуллар тиқилган.\n“Ниқобли ЭДОС” - қонунни, конституцияни, кўпчиликни эмас, аксинча, бақироқ озчиликни қўллаб-қувватлайди. Озчиликнинг кўпчилик устидан диктатурасини ўрнатади.\nБу – мафкуравий технологларнинг бизнеси. Нархига келишилса, бас, сарфланган пул катта фоиз фойда келтиради.\nМафкуравий иммунитети бўш одамлар қанча кўп бўлса, шунча яхши бўлади.\n“Ниқобли ЭДОС” МДҲда бир неча “рангли инқилоблар”да синаб кўрилди. У миллий давлатларни ичидан бузди. “Пул ҳамма нарсани ҳал қилади”, деган фикр қоидага айлантирилди. Буларнинг барига мафкурасизлашув – деидеологизация сабаб бўлди.\nАйрим мамлакатлар ўз миллий ғоясини ярата олишмади. Мафкурасизлашув, миллий ғоясиз ўтган йиллар бўшлиқни янада кенгайтира борди. Бўшлиқни ғоявий “плюрализм”, бойлик ҳирси, ватансизлик туйғуси тўлдирди.\nАслида бу – маънолар уруши эди. Илгари яхши деб келинган нарса – ёмон, ёмон деб келинган нарса – яхши дейилди. Ишонтирилди.\nУларнинг орияти, гражданлик позицияси сусайтирилди.\nЁмондан сесканмай, яхшини ёқтирмай қўйишди. Лоқайдлар сони кўпая борди.\nЁшларимиз онгини ёт ғоялар, наркотик, ахлоқий бузуқлик эгаллаб олаётир. Мен бугунги аҳволимизни охир замон дейман. Шунинг учун ўзимнинг янги спектаклимни “Охир замонга бағишланган концерт”, деб атадим.\nУнда одамларнинг бир-бирларидан бегоналашиб кетганлигини кўрсатдим”, - деб зорланади бу ҳақда россиялик режиссёр Н.Губенко.\nДавримизнинг 10 даъвати:\nТурли ғоя ва манфаатлар кураши тобора кучайиб, ёлғонни рост, ростни ёлғон, деб кўрсатишга уринишлар бўлаётир;\nАхборот-коммуникация воситалари узоқни кўзлайдиган манфаатларга хизмат қилишга мажбур этилмоқда;\nҒаразли мақсадлар йўлида одамлар, миллатлар бир-бирига қарши қўйилмоқда;\nУларни ҳаётдан норози бўлишга даъват қилиш учун турли сохта маълумотлар тарқатилаётир;\nЎзгаларни писанд қилмай, кучи етадиган давлатларга қарши куч ишлатиш ҳоллари рўй бераётир;\nэски тизим ва мафкураларни қўмсашга бўлган уринишлар тобора тарқалиб бораётир;\nбундай вазиятда ҳар бир киши оқни қорадан, ҳақиқатни уйдирма гапдан ажрата олиши зарур;\nбунинг учун эса ўзининг мустақил дунёқараши ва фикрига эга бўлиши керак;\nбундай кучларнинг қармоғига тушиб қолмаслик учун ёшларимизни иродаси мустаҳкам, иймони бақувват инсонлар этиб тарбиялаш зарур;\nбунга эса ҳар бир мураббий, тарғиботчи, ношир, журналист, ота-онанинг билим ва тажрибаси, профессионал маҳорати, фуқаролик позицияси таянч бўлмоғи керак.\nДавримизнинг бу 10 даъвати ҳар бир хонадонга қаратилгандир.\nБу даъват – ҳар бир боғча тарбиячисига, мактаб, коллеж, институт, университетнинг профессор-ўқитувчисига, “Камолот” ЁИҲ етакчисига, маҳалла маслаҳатчисига, маҳалла фаоли, нуронийга, ҳар бир ота-онага қаратилган.\nДемак, мана шу соҳаларда ишлаётган ҳар биримиз уйимизда, кўча кўйда, ҳар куни “Фикрга қарши фикр, ғояга қарши ғоя, жаҳолатга қарши маърифат” билан курашишга шай турмоғимиз керак бўлади.\nЭрамиздан олдинги VI асрда яшаган Хитой файласуфи Сун Цзи: “юмшоқ куч” қаттиқ жисмларни вайрон қилувчи ожиз ва майин сувга, ёки эркакларнинг қаттиқ кучини енгувчи аёллар жозибасига ўхшайди”.\nБаъзи мутахассислар буни психологик уруш, деб атайдилар. Гап одамларнинг ғояларини, мафкуравий иммунитетини, гражданлик позицияларини эгаллашга қаратилган кураш ҳақида кетмоқда.\nАҳоли миясини “тартибга солиш”нинг назарий асоси “юмшоқ куч” (soft power) концепциясидир. “Юмшоқ куч” бу – кўзланган натижаларга ихтиёрийлик, симпатия, жозиба орқали эришишга қаратилган сиёсий ҳокимият шаклидир.\nБу иборани Гарвард университети профессори Жозеф Ной 1990 йилда киритган. У “юмшоқ куч”, деганда тил ва маданият жаҳон сиёсати ва ишчан алоқаларга бевосита ва билвосита таъсир кўрсатади. Шу боис ҳам ҳал қилувчи роль ўйнайди, деган.\n“Юмшоқ куч”ни оқилона қўлласангиз, одамлар сиз истаган нарсаларни истай бошлашади”. Бунинг учун:\nБошқарилувчи хаос технологияси – “ниқобли ЭДОС” кўринишларидан бири. Бунда ҳокимиятни олдиндан бошини айлантириб, кейин унга бирдан, кучли босим ўтказилади. Улар аҳолининг лоқайд бўлишини, ҳокимиятнинг вазиятни назорат қила олмай қолишини кутишади.\nБошқарилувчи хаос аввало одамларнинг миясида бошланади\nБунинг учун аҳолининг маънавияти, дунёқараши нишонга олинади. Бунда Интернет, ижтимоий тармоқлар одамларнинг кўз-қулоғини эгаллаб беради. Улар одамларнинг миясига ўзларига маъқул сўз, тушунча, жаргон, образ, тасвирларни(ўз медиааскарларини) киритишади. Ҳар куни ўзингиз билмаган ҳолда уларни қабул қиласиз, айтасиз, қўллайсиз, ишлатасиз. Чизбургер, фаст-фут ширин, лекин уларда соғлиғингизга зарар борлигини билиб туриб, ўз пулингизга сотиб олиб еганингиз каби.\n“Менинг ўз қарашларим бор. Ҳеч нарсани ўзгартира олмайди”, дейсиз лоқайдгина. Улар ҳам “Бу бош – менинг маконим, демак, меники”, деб ҳисоблашади. Кунларнинг бирида миянгизга сўрамай кириб яшаётган бегона фикрлар сизнинг(ўз) қарашларингизга зўрлик қила бошлайди. Дастлаб қаршилик қиласиз. Лекин теварак-атрофда ҳам, бошқаларда ҳам шу ҳолатни сезиб, “Бе. Ҳамма шундай-ку”, деб тўнғиллаб... қўшилиб қўя қоласиз.\n“Барчамизга аён бўлиши керакки, қаердаки бепарволик ва лоқайдлик ҳукм сурса, энг долзарб масалалар ўзибўларчиликка ташлаб қўйилса, ўша ерда маънавият энг ожиз ва заиф нуқтага айланади... ”.\nФарзандлари лоқайд миллатнинг севимли қадриятлари қаровсиз, ҳимоясиз қолаётир. Аҳолиси одамовиларга, ота-онасини танимайдиган болаларга –\nЧунки улар бир-бирларига ўзларининг эмас, бировларнинг кўзлари билан қарайдиган қилиб қўйилган. Мияда ўтирган назоратчи маст. Бундан фойдаланган “ниқобли ЭДОС” ўзининг бузуқ ғояларини олиб кириб кетган. Энди ўша бузуқ ғояларга эргашганларни, уларни такрорлаганларни “замонавий фикрловчилар”, деб мақташади.\nАдашганларга: “Сиз тўғри йўлдасиз!”, “ХХI асрнинг бўлажак лидерларидан бирисиз”, деб, ҳамду санолар айтишади. Шундай қилиб, қурбон-мамлакат аҳолиси онгида миллий дунёқараш ўрнига, бегоналар тиқиштирган “ўзгача дунё манзараси” намоён бўлади. Натижада одамлар ота-боболари солиб берган йўллардан эмас, ўзгалар солиб берган йўлдан кета бошлашади. Бу йўл эса ота-боболари истаган манзилларга эмас, ўзгалар истаган манзилларга олиб кетади.\n”Ниқобли ЭДОС” билан сирлашиб қолсангиз, у сизга шундай деган бўларди: “Биласанми, мен сенга айтсам, дунёда одамлар кўпайиб кетди. Планетанинг ресурси камайиб бораётир. Ортиқча одамларни камайтириш керак. Секс, гедонизм, истеъмолчилик, худбинлик тарғиботи кучайтирилса, туғилиш ҳам камаяди. Социал-дарвинизмни кучайтириш керак. Одамлар бир-бирига бефарқ, лоқайд бўлади, ўлим кўпаяди.\nРивожланаётган, ёш мустақил мамлакатлар аҳолисини улкан “ижтимоий ахлат ўра”сига ташлаш керак. “Оммавий маданият”га ўйнатиб уларга “эвтаназия”ни ўргатиш керак....”\n4.“Яхши болалар”нинг ёмон қилиқлари\nХалқаро ташкилотлар ҳар доим олижаноб мақсадларни кўзлайвермайди. Айтайлик, "XXI аср лидерлари" семинарларида иқтидорли ёшларни "танлашда ҳокимиятга ёрдам" беради. Бироқ бунда энг аввало, ўз манфаатларини кўзлашади. Сўнгра чет элга мунтазам сафарлар уюштирилади... Шу тариқа ўзларини "дунё фуқаролари" деб атайдиган кишилар тоифаси тайёрланади...”\nБаъзи мамлакатларда: “Бошқарилувчи хаос”ни ташкил қилишга аввалдан пухта тайёргарлик кўрилди. Бошқарувни эгаллаб қўлга олувчи, хаосни ташкил қилувчи “таъсир агентлари” рўйхати тузилди. Маҳаллий институт, университетларда ўқиётган талабалар кўз остига олиб борилди. Чунки энг муҳими – “яхши болалар”ни танлашда адашмаслик керак эди. Хўш, “яхши болалар” кимлар эди?\n“Яхши болалар”нинг ҳаммаси билимли, ақлли, бироқ, циник, космополит, очкўз йигит-қизлар эди. Улар ўз Ватанини севмас, аямас, асрамас эди. Улар ўз халқини ҳимоя қилмас, халқига ёрдам бермас эди. “Виждон”, “ватанга садоқат”, “ёрдам” деган сўзлар уларнинг луғатида йўқ эди. Бўлса ҳам, ҳақорат маъносида ишлатилар эди. Юрт, Ватан манфаати, равнақи ҳақида гапирган кишини бу ёшлар масхара қилишар эди.\nБу ёшлар бойликка ўч, маънавий қашшоқ эди. Улар ўзларини, ўзларининг бўлажак қасрларини, яхталарини, олажак бонусларини севишарди. Улар ўқишни битиришгач, хориж университетлари уларни стажировкага таклиф қилишди. Уларга “яхши болалар”, деган ном беришди. Уларга корхона ва соҳаларни иқтисодий таҳлил қилиш, уларни қандай қилиб трансмиллий корпорацияларга арзон-гаровга сотиш ўргатилди.\n«Яхши болалар» ўз юртларига қайтиб келишди. Аввал институт, университетларда дарс беришди. Кейин ҳукумат идораларига турли лавозимларга ишга киришди. Йиллар ўтиб, уларнинг бир қисми олигархларга айланишди. Бугун “яхши болалар” кучли, таъсирли агентлар”.\n«Яхши болалар» оддий одамларга эмас, расмий раҳбарларга таъсир ўтказишади. Оддий халқ билан сўзлашиб ўтиришмайди. Улар “иқтисодиётни давлатдан ажратиш керак”, “бозор мутлақо эркин бўлиши керак”, деган ғояларни тинмай олға суришади. Битта шарт – улар узоқдаги ҳомийлари ва халқаро молиявий ташкилотларга бўйсунишлари шарт. Мана шундай қилиб хаос ташкил қилинадиган қурбон-мамлакат ёшларидан ўз ватанларини хонавайрон қилувчи газандалар танлаб олинди. Булар эртага “банан республикаси” “бошқарув элита”сининг кадрлар заҳираси бўлишади.\nН.Кляйн. Доктрина шока. Расцвет капитализма катастроф.- М.: Добрая книга. 2009. – 656с.)\n«Душманлардан қўрқма нари борса, улар сени ўлдириши мумкин. Дўстлардан қўрқма нари борса, улар сенга хиёнат қилиши мумкин. Бефарқ одамлардан қўрқ улар сени ўлдирмайди ҳам, сотмайди ҳам, фақат уларнинг жим ва бепарво қараб туриши туфайли ер юзида хиёнат ва қотилликлар содир бўлаверади».\n1. Ислом Каримов. Юксак маънавият – енгилмас куч. Т.: “Маънавият”, 2008. -86. 57-б.\n3. Бу ибора салб юришлари даврида “Аввал маънавий қилични, кейин пўлат қилични ишга с\nолинг”, шаклида қўлланилган.\n4. Губенко Н. “Держитесь, родные!”. Николай Губенко – о реанимации памяти, хунте и современной Хатыни. //Аргументы и факты, №21, 2014 г.\n5. Soft Power: The Means to Success in World Politics. 2004.\nАнестези́я (грек. ἀναισθησία — (ҳиссизлик) — одам танаси ёки танасининг бир қисмининг теварак-атроф ва ва ўз ҳолати ҳақидаги маълумотларни ҳис қилиш қобилиятининг тўла ёки қисман тўхтатилиши.\n7. Каримов И.А. Биз танлаган йўл — демократик тараққиёт ва маърифий дунё билан ҳамкорлик йўли. - Т.: "Ўзбекистон", 2003, 34-б.\n8. Қуронов М. Ниқобланган ЭДОС./Маънавий ҳаёт, 2014, 3-сон.\nTeglar: ЭДОС” одамларнинг билан 1203ар 1203ам керак миллий “ни1179обли 1179арши деган Бош1179арилувчи 1179аратилган бўлади “Ни1179обли мафкуравий “Юмшо1179 одамлар 1179илиш уларни «Эркинлик\nОлий таълим муассасаларида ҳуқуқий фанларни ўқитиш ...


Ўзбекистон рекорд даражада мева шарбатини экспорт қилди / Ўзбекистон янгиликлари, энг сўнгги хабарлар\nЎзбекистон рекорд даражада мева шарбатини экспорт қилди\n12 ноябр 2013, 12:27 1854 кўрилди\nЎзбекистон Қозоғистонга мева-сабзавот шарбатларини етказиб бериш бўйича етакчиликни давом эттирмоқда. Бу ҳақда "АПК Информ" нашри хабар берган.\nРасмий статистик маълумотларга кўра, шу йилнинг июль-сентябрь ойлари мобайида Ўзбекистон қўшни республикага 1,5 минг тонна сок етказиб берган, бу ўтган мавсумнинг илк 3 ойи билан таққослаганда деярли 2,5 мартага кўпдир. Ўз навбатида бу йилнинг ушбу даври учун ҳам рекорд кўрсаткич ҳисобланади.\nЭслатиб ўтамиз, 2012-2013 йиллар мавсумида ҳам мамлакатимиз Қозоғистон бозорига мева-сабзавот шарбатларини етказиб берувчилар орасида етакчиликни ушлаб турган. Қозоғистон импорт қилаётган ушбу маҳсулотнинг 30% Ўзбекистон ҳиссасига тўғри келади.


mirobod.poytaxt.uz Mirobod.Poytaxt.Uz - Президентимиз Наманган Шаҳри Уйчи Кўчасидаги Уй-Жойлар Қурилиши Билан Танишди\nПрезидентимиз Наманган шаҳри Уйчи кўчасидаги уй-жойлар қурилиши билан танишди - Бўлимга қайтиш\nДавлатимиз раҳбари шаҳарнинг Уйчи кўчасини ободонлаштириш, инфратузилмасини такомиллаштириш, реконструкция қилиш борасида амалга оширилаётган ишлар билан танишди. Мазкур кўчада ўн бешта кўп қаватли турар жой биноси ва ўндан зиёд инфратузилма объекти қурилмоқда. Ўтган йилнинг кузида ушбу кўчада Наманган шаҳар 2-болалар ва ўсмирлар мактабининг замонавий биноси фойдаланишга топширилган. Иккита ёпиқ спорт зали ва бошқа зарур хоналарга эга бўлган мажмуада спортнинг кўплаб тури билан шуғулланиш учун имконият яратилган.\nПрезидентимиз кўп қаватли турар жойларни белгиланган муддатда фойдаланишга топшириш, аҳоли учун зарур шароитлар яратиш юзасидан мутасаддиларга тегишли топшириқлар берди.\nШу ерда Наманган шаҳрида намунавий лойиҳа асосида бунёд этилаётган 8 та етти қаватли арзон турар жой биноси, Фарғона водийси темир йўлларини электрлаштириш концепцияси, Наманган темир йўл вокзалини янгидан қуриш, Республика ихтисослаштирилган кардиология ва эндокринология илмий-амалий марказлари Наманган филиаллари биноларини реконструкция қилиш, уларни малакали кадрлар ва замонавий тиббий жиҳозлар билан таъминлаш, Косонсой туманида ёшлар ва ўсмирлар технопарки бунёд этиш лойиҳалари тақдимоти бўлди.\nДавлатимиз раҳбари Наманган шаҳрида келаси йили намунавий лойиҳа асосида 18 та кўп қаватли турар жой қурилишини таъкидлади. Квартираларни тақсимлашда адолат тамойилларига қатъий амал қилиш лозимлигини қайд этди.\nПрезидентимиз Ўзбекистон Бадиий академияси Наманган вилояти бадиий ижодкорлар уюшмаси галереясининг реконструкция қилинган биноси ва бу ердаги кўргазма билан танишди.\nГалереяни ёшларимиз учун чин маънодаги маърифат масканига айлантириш, миллий анъаналаримизни давом эттирадиган «устоз-шогирд» мактабини яратиш, бундай галереяларни барча вилоятларда ташкил қилиш керак, деди давлатимиз раҳбари. Ёшларимиз кўп асрлик тасвирий ва амалий санъатимиз анъаналарига ҳурмат руҳида камол топсин.\nПрезидентимиз Наманган шаҳар 2-болалар ва ўсмирлар спорт мактабида машғулотларда қатнашаётган бадиий гимнастикачи қизлар ва боксчи ёшлар билан мулоқот қилди.\nБугун ўзбек бокс мактаби вакилларига бутун дунё спортчилари тан бермоқда, ҳавас қилмоқда. Ўзбекистон терма жамоаси аъзолари Рио-де-Жанейро шаҳрида ўтган ёзги Олимпия ўйинларда жаҳонда тенгсиз эканини исботлади. Бундай ютуқларга эришиш учун нафақат замонавий шароит, балки тинимсиз меҳнат, фидойилик, ватанпарварлик ҳам талаб этилади. Сизларга ҳам келгусида катта спортда юксак парвозлар тилайман, деди давлатимиз раҳбари.\nПрезидентимиз ёш спортчиларга совғалар топширди.\nЗиёдулла Жонибеков, Сарвар Ўрмонов (сурат), ЎзА\nСайтда фойдаланувчилар сони: 40


Академикнинг шахсий кўргазмаси – O‘zbekiston Badiiy akademiyasi\nҚорақалпоғистон тарихи ва маданияти давлат музейида Ўзбекистон Бадиий академияси академиги, Қорақалпоғистон халқ рассоми Сарсенбай Байбосиновнинг “Кўнгил наволари” номли шахсий кўргазмаси очилди.\nУшбу кўргазмада шу йил 65 ёшга тўладиган рассомнинг йиллар давомида турли жанрларда яратган энг сара асарлари ўрин олди.\nҚорақалпоғистон Халқ рассоми, академик Сарсенбай Байбосинов ана шундай серқирра ижодкорлардан бири. 1957 йили Қорақалпоғистон Республикаси, Хўжайли туманида туғилиб вояга етган Сарсенбай 1973 йилдан бошлаб, тасвирий санъат оламига кириб келади. Шу йиллар давомида рассом ижод оламига шўнғиб, маҳоратли ижодкорлар сафида турли халқаро ва республика танловларида иштирок этади. Узоқ йиллик меҳнатининг самарали натижаси ўлароқ, ижодкор 2002 йилда “Шуҳрат”, 2008 йили Ўзбекистон Бадиий академиясининг олтин медали, 2015 йилда эса Қорақалпоғистон халқ рассоми унвонларига сазовор бўлади. 2018 йилда Ўзбекистон Бадиий академиясининг ҳақиқий аъзоси (академик) бўлди.\nСарсенбай Байбосинов репертуарида турли жанр ва тематик бой асарлар ўрин олган бўлиб, у ўз ижод йўлида XX аср модерн санъатини асарларга жо қилди. Абстракция, пуантализм, авангард усулида ижод намуналарини яратиб келмоқда.\nРассом асарларида мавзу бирламчи, шу билан биргаликда бадиий ифода ранглар гаммаси камалак мисол товланади. Модерн услубида яратилган замонавий рангтасвир асарлари Сарсенбай Байбосиновнинг қорақалпоқ тасвирий санъатини жаҳонга танилишида муносиб ҳисса қўшмоқда.


Мақолалар — KUKALDOSH.UZ\nПрезидентимиз Шавкат Мирзиёевнинг “Янги Ўзбекистон” газетаси бош муҳарририга берган интервюсини катта қизиқиш, зўр ҳаяжон билан ўқиб чиқдим.\nМаълумки, йигирма биринчи аср ёшлари глобаллашув жараёни шиддатли тус олган замонда яшамоқда. Уларга турли кўринишдаги ғоявий хуружлар хавф солмоқда.\nБугунги кунимизни интернетсиз тасаввур этиш мушкул. У ҳаётимизнинг ажралмас қисмига айланиб улгурди. Ҳар бир инсон интернетга у ёки бу сабаблар туфайли эҳтиёжманд.


Яна бир Ўзбекистон "жосус"и ушланди\nҲозирча “Востокредмет” расмийлари устидан бораëтган жараëн махфий тутилмоқда.\nCўғд вилоят прокурори Хайрулло Саидов Чкалов шаҳридаги "Востокредмет" корхонаси юқори лавозимли шахслари билан бирга Ўзбекистон фуқароси ҳам ҳибсга олинганини маълум қилди.\nКорейс миллатига мансуб бу шахсга ҳам Ўзбекистон фойдасига жосуслик қилганлик айби қўйилмоқда.\n- Ўзбекистон фуқароси Тенга нисбатан Тожикистон процессуал Кодексининг 308-моддаси - жосуслик айби қўйилган. Тен сўнгги икки йил давомида “Востокредмет” корхонаси раҳбарлари билан яқин алоқада бўлган ва корхонага тегишли ҳарбий-иқтисодий сир ҳисобланмиш маълумотларни Ўзбекистоннинг куч ишлатар тизимларига етказиб турган. Ҳозирча бундан ортиқ маълумот беролмаймиз, деди Хайрулло Саидов.\n“Востокредмет” давлат корхона собиқ бош директори Шавкат Бобожоновнинг адвокати Наил Киреев ҳам ўтаётган маҳкама хусусида журналистларга бирор-бир маълумот беролмаслигини айтди.\n- Биз адвокатлар суд жараёни хақида маълумотларни ошкор этмаслик ҳақида тилхатнома берганмиз. Шунинг учун маҳкамада кўтарилаётган масалалар ҳақида бирор нарса айтишга ҳаққим йўқ. Лекин гувоҳлардан бири маҳкамага келмаганлиги сабабли ҳозирча судда танаффус эълон қилинди. Шунингдек, Миллий хавфсизлик қўмитаси вакиллари ва суд раисининг илтимосига биноан оммавий ахборот воситаларида мазкур шахсларга нисбатан “жосуслик айби қўйилган” қабилида чоп қилинаётган хабарларда асос йўқлигини етказмоқчиман, деди адвокат Киреев.\n“Хўп, маҳкамага тортилганлар жосус эмас экан, нега унда суд ёпиқ эшиклар ортида ўтаяпти?” деб сўраймиз Наил Киреевдан.\n- Бунисини билмадим, айтаяпман-ку, бу ҳақда ҳеч нарса айтишга ҳаққим йўқ, деди Наил Киреев.\n“Востокредмет” бирлашмаси хавфсизлик хизматининг собиқ раҳбари Матин Зиёев, бирлашманинг собиқ бош инженери Александр Ботов ва капитал қурилиш бўлими бошлиғи Александр Бабошинлар шу йил май ойида, корхона бош директори Шавкат Бобожонов эса август ойида Тожикистон хавфсизлик хизмати ходимлари томонидан ҳибсга олинди. Уларга асосан хорижий ўлкалардан бирининг фойдасига жосуслик қилиш, ватанга хиёнат қилиш ва ўз хизмат ваколатларини суиистеъмол этганлик айблари қўйилмоқда.\nАммо, маҳаллий таҳлилчи Қобил Вализоданинг сўзларига кўра, судланаётганларни жосус дея эълон қилишга ҳали шошмаслик керак.\n- Назаримда, корхона раҳбарларини жосусликда айблаш ўринсиз, бу Тожикистон расмийларининг навбатдаги сиёсий ўйини, деб ҳисоблайман. Чунки сўнгги пайтларда икки мамлакат муносабатлари борган сари совуқлашиб, таранглашиб бормоқда. Бундай вазиятда Тожикистон томони шу “жосуслар” масаласини қўзғаш орқали гўё қўшниларга босим ўтказмоқчи бўлаяпти, деди Қобил Вализода.\nЧкаловск шаҳридаги “Востокредмет”га қарашли корхоналарда собиқ иттифоқ замонида уран қайта ишланар эди. Бироқ СССР тарқаганидан кейин корхона фаолиятида қатор ўзгаришлар содир бўлди.\nБугунги кунда “Востокредмет”да асосан заргарлик буюмлари, бирлашмага тегишли корхоналардан бирида эса автобус ишлаб чиқарилади, холос. Таҳлилчиларга кўра, мазкур корхонада давлат сири даражасида кўрилиши мумкин бўлган бирор маълумот қолмаган.


Масъуллар бунга "лойиҳанинг эскилиги сабаб", дея изоҳ беришмоқда.\nҚумқўрғондаги кўприк-ку икки йилга яқин вақт давомида хизмат қилган ва унга дарз кетишига қайсидир маънода дарёдан меъёридан ортиқ қум олиниши ва сув тошқинлари сабаб бўлган экан. Аммо Қарши халқа йўлида халқ тилида "Пистали ариғи" деб аталувчи зовур устига қурилган, ҳали фойдаланишга ҳам топширилмаган кўприкнинг нега чўкиб қолганини нима билан изоҳлаш мумкин?\nШу ўринда эслатиш жоизки, Биринчи Президентимизнинг 2013 йил 25 июлдаги тегишли қарорига асосан, Қарши-Бухоро, Қарши-Самарқанд, Қарши-Шаҳрисабз ҳамда Қарши-Нишон-Талимаржон йўлларини ўзаро боғлаб, вилоятлар ёки шаҳарлараро ҳаракатланаётган автомобилларнинг Қарши шаҳрини айланиб ўтишини таъминлаш имконини берадиган 56 километрлик халқа йўли қурилиши белгиланган эди. Аммо турли сабабларга кўра лойиҳа ҳамон охирига етказилмай, шу кунга қадар айтилган йўлнинг фақатгина 8 километр қисми фойдаланишга топширилган.\nХусусан, халқа йўлининг Қарши-Бухоро ва Қарши-Самарқанд йўлларини ўзаро боғлаши керак бўлган қисми ҳам ниҳоясига етказилмаган. Йўлнинг асфальт ётқизилган қисмидан онда-сонда шу ерлик аҳоли ўз уловларида юриб қолишини ҳисобга олмаса, деярли қатнов йўқ.\nШундай экан, 2014 йилда "Пистали ариғи" устига қурилган кўприкнинг ҳали фойдаланилмасдан туриб ишдан чиқишига нима сабаб бўлган?\nМаълум бўлишича, ушбу халқа йўли ва унга алоқадор бўлган барча қурилмалар учун ягона буюртмачи ташкилот "Умумий фойдаланишдаги автомобиль йўлларини қуриш ва реконструкция қилиш дирекцияси" ДУК ҳисобланади ва бу масала бўйича барча масъулият ҳамон мазкур ташкилот зиммасида турибди. Ишлар эса бир қатор пудратчи ва ёрдамчи пудратчи ташкилотлар томонидан бажарилган.\nХусусан, "Пистали ариғи" устидаги кўприкнинг қурилиши "Қашқадарё кўприклардан фойдаланиш" унитар корхонаси томонидан амалга оширилган экан.\n- Биз ўша вақтда кўприкни белгиланган лойиҳа бўйича қуриб берганмиз, - дейди корхона бош муҳандиси Неъмат Воҳидов. - Ҳозир кўприкда чўкиш кузатилганидан хабарим бор. Бироқ шусиз ҳам бу кўприк бузилиб, янги лойиҳа асосида замонга мослаб қайта қурилиши зарур эди. Дейлик, аввал юк ташувчи машиналарнинг сиғими нари борса 10-25 тонна юкка мўлжалланган. Ҳозир эса 30-40 тонна юк билан келаяпти. Бу кўприклар бундай оғирликка бардош бера олмаслиги тайин. Яна бир гап, ўша вақтда бизда кўприк қуришда фойдаланиладиган бетон плиталар ҳам асосан 25 тоннагача юкка мослаб ишлаб чиқарилган. Бундан ортиғи йўқ эди. Мана энди аввалгидан бир неча баробар мустаҳкам бетон плиталар чиқарила бошланди. Ушбу кўприк ана шундай плиталардан фойдаланиб бир неча баробар кўп юк кўтаришга мўлжаллаб қайта қурилиши белгиланган.\nАнглаганимиз шу бўлдики, кўприкнинг чўкишига ундан техникаларнинг ўта оғир юк билан ўтиши сабаб бўлган. Аммо ҳали йўл фойдаланишга топширилмасидан туриб ўша оғир юкли техникалар қачон ўта қолди экан, деган савол пайдо бўлади. Қолаверса, техниканинг юк кўтариши қуввати ортишига қараб кўприкни бузиб қураверсак, унда уч-тўрт йилдан сўнг 70-80 тонна юк кўтарадиган машиналар пайдо бўлмаслигига ким кафолат беради? Хўш, унда бугун қураётган кўприкларимизни яна бузишга тушамизми? Бу қайси мантиққа тўғри келади?\nШундай деймизу, масъулларимиз учун, балки сифатга эътибор қаратишдан кўра, бузиб қуриш кўпроқ манфаат келтирармикан, деган хаёлга ҳам борамиз. Ахир мақола аввалида айтиб ўтилган Қумқўрғондаги 6,5 миллиард сўмлик кўприк ҳам икки йилга бормай ишдан чиққач, уни таъмирлашга яна 9,6 миллиард сўм маблағ ажратилгани ҳақида эшитган эдик-да...


«Сархил мева-сабзавотлар – савдони ҳаракатлантирувчи куч» – «Makro» супермаркетлар тармоғи бошқарувчиси Роман Сайфулин, Ўзбекистон • EastFruit\nБош саҳифа › Мева-сабзавот бизнеси › Интервью › «Сархил мева-сабзавотлар – савдони ҳаракатлантирувчи куч» – «Makro» супермаркетлар тармоғи бошқарувчиси Роман Сайфулин, Ўзбекистон\n«Сархил мева-сабзавотлар – савдони ҳаракатлантирувчи куч» – «Makro» супермаркетлар тармоғи бошқарувчиси Роман Сайфулин, Ўзбекистон\nМуаллиф: EastFruit 28 Yan 21 15 Май 21 049\nМазали меваю сабзавотлари, қовун-тарвузу қуруқ мевалари билан машҳур шарқ бозори Ўзбекистонда юзлаб йиллар давомида ўзгармас бўлиб туюлса-да, сўнгги йилларда мамлакат мева-сабзавот савдоси замонавий, харидор учун қулай супермаркетларга кўчиб ўтмоқда. Деярли ҳар ой улкан мақсадларни кўзлаган маҳаллий тармоқлар, озиқ-овқат маҳсулотлари савдоси билан шуғулланувчи халқаро операторлар бозорга кириб келгани ҳақида янгиликлар чиқмоқда.\nАнъанавий бозор билан рақобат супермаркетлар учун қанчалар қийинлиги, тармоқлар бозорлардаги қайси маҳсулотларни ҳамон таклиф қила олмаётгани ва бунинг сабаблари, сифатли чакана савдо майдонлари етишмаслиги, ҳудудларда ишлаш, ассортимент ва маҳаллий етказиб берувчилар билан боғлиқ қийинчиликлар, ҚҚС, янги узилган мева- сабзавотларнинг сифат мезонлари ва ҳатто Ўзбекистон мева-сабзавотларининг онлайн савдоси келажаги – буларнинг бари ҳақида энг йирик супермаркетлар тармоғи – “Makro”(Ўзбекистон)нинг менежери Роман Сайфулин билан интервьюда ўқишингиз мумкин.\nБМТ Озиқ-овқат ва қишлоқ хўжалиги ташкилоти (ФАО) инвестициялар департаменти иқтисодчиси Андрей Ярмак билан ўтказилган интервью видеосини ушбу ҳаволада томоша қилишингиз мумкин.\n“Стандартлаштириш – бу бизнинг тармоғимизни бозорлардан ажратиб турувчи хусусиятдир”\n– Роман, илгари сиз Ўзбекистондаги супермаркетларнинг асосий рақиби анъанавий ўзбек бозорлари эканлиги ҳақида гапирган эдингиз. Шу фикрдан келиб чиқиб, айтинг-чи, супермаркетларнинг энг содиқ мижози ким ва ким ҳали ҳам бозорга боради? Бозор савдосига нисбатан сизнинг афзалликларингиз ва заифликларингиз қандай?\n– Агар биз садоқатли мижозимиз ҳақида гапирадиган бўлсак, мен доимо Makro супермаркетлар тармоғи барча ёш қатламлари ва ижтимоий гуруҳлар, хусусан, ёшлар ва катталар, эркаклар ва аёллар, талабалар, ишчилар учун эканлигини айтаман. Бизнинг дўконларга келган ҳар бир киши ўз харидларидан мамнун бўлиши керак. Биринчи нарх тоифаларини, юқори тоифали товарларни, ўрта бўлимларни ривожлантириш бўйича ишларимиз тасдиқлайди. Агар мева-сабзавот сегменти ҳақида гапирадиган бўлсак, бу жиҳатдан бозор жуда кучли рақобатчидир. Етказиб берувчилар билан қилган суҳбатларимдан хулоса қилиб айтишим мумкинки, бизнинг тармоғимиз сабзавот ва мевалар сегментининг кўплаб йўналишларида мамлакатда ишлаб чиқарилган маҳсулотнинг атиги 1 фоизини сотиб олади.\nАйтганча, ўзим ҳам мева-сабзавот мавсумида бозорга бораман, у ерда энг яхши сотувчилар ишлайди.\nМаълумки, шафтоли мавсумида бозорларга Ўзбекистоннинг барча ҳудудларидан маҳсулотлар кириб келади. Худди шу жиҳат гилосга ҳам тегишли. Аммо шуни таъкидлашни истардимки, буларнинг бари бозорларда нисбатан кичик ҳажмларда мавжуд. Бу премиум маҳсулот Ўзбекистондан ташқарида ҳам маълуму машҳур, аммо афсуски, аксарият ишлаб чиқарувчилар уларни супермаркетлар тармоғига керакли ҳажмда етказиб беришга кафолат бера олмайди. Айнан шу бизнинг энг катта муаммомиз. Чунки биз ҳар куни ўртача 85 мингга яқин мижозга хизмат кўрсатадиган тармоқ сифатида бутун Ўзбекистон бўйлаб жойлашган дўконларимизни зарур ҳажмдаги маҳсулотлар билан таъминлашимиз керак. Бунинг учун ўзимизнинг йирик тарқатиш марказимиз мавжуд. Бу тармоғимизни кўплаб вилоятларда мева-сабзавот маҳсулотларини аутсорсингга берган рақобатчиларимиздан ажратиб турувчи жиҳатдир. Биз етказиб беришнинг мунтазамлигини таъминлашга ҳаракат қиламиз. Табиийки, узилишлар ҳам бўлиб туради.\nБизнинг мева-сабзавот савдосидаги энг катта ютуғимиз етказиб берувчилар билан стандартлаштириш бўйича қилган ишларимиз деб ўйлайман. Чунки мижоз, масалан, ҳар бир дўкондан бир хил помидор қидиради. Бу ерда гап маҳаллий маҳсулотни стандартлаштириш ҳақида кетмоқда – импорт қилинадиган товарлар, қоида тариқасида, аллақачон стандартлаштирилган ҳолда етиб келади. Нега бу ҳақда гапиряпман?\nГап шундаки, стандартлаштириш бизни бозорлардан ажратиб турадиган хусусият. Бизда йил давомида керакли ҳажмда бир хил стандартдаги сифатли маҳсулотни топа оласиз. Бозорда бизда мавжуд бўлмаган премиум маҳсулотларни кўришингиз мумкин, чунки биз премиум-форматдаги дўкон эмасмиз. Аммо бозорда премиум сегмент мавсумнинг маълум бир қисқа даврида кичик ҳажмда пайдо бўлади.\n– Carrefour тармоғининг Ўзбекистондаги озиқ-овқат чакана бозорига кириши ҳақидаги янгиликларни кузатиб, мамлакатда яхши чакана савдо майдонларининг етишмовчилиги аллақачон сезила бошлагандек таассурот уйғонмоқда. Аслида ҳам шундайми? Ўз савдо биноларингизга инвестиция киритасизми ёки уларни ижарага олишни афзал кўрасизми?\n– Ўзбекистондаги тижорат кўчмас мулк бозори тўйинган эмас. Бу ҳолат пойтахт – Тошкентга ҳам, вилоятларга ҳам тегишли. Гап турар жой мажмуаларининг биринчи қаватлари ҳақида эмас, балки профессионал тижорат кўчмас мулки – савдо марказлари ҳақида кетмоқда. Бозорда бўш жой етарли эмас.\nАгар ўртача супермаркетларни олсак, бундай таклифлар ҳали мавжуд, аммо бу жойлар супер ва гипермаркетлар учун эмас. Ва ушбу сегментда бугунги кунда Carrefour тармоғининг Ўзбекистон чакана бозорига кириши муносабати билан рақобат янада кучаймоқда. Қолаверса, йирик қозоқ тармоғи (Magnum Cash&Carry – таҳр.) ҳам кириб келмоқчи.\nБиз эса ўзимиз учун бошқа йўналишни танлаб олдик. Биз гипермаркетлар лойиҳаларини ишга туширгандик, бироқ кейин бундай формат учун зарур бўладиган ассортиментни доимий етказиб берилишини таъминлай олмаганимиз боис, уларнинг майдонларини деярли 30 фоизга қисқартиришга мажбур бўлдик. Шу боис ҳам, бизнинг кучли жиҳатимиз – бу 25 минг донагача маҳсулот ассортиментига эга классик супермаркетлардир. Биз гипермаркетлардан воз кечяпмиз ва кўпроқ жойлашув жиҳатидан харидор учун қулайроқ экспрес-дўконлар форматига ўтмоқдамиз. Аммо бу сегментда рақобат янада кучли. Экспресс-дўконларимиз майдони бугунги кунда 70 дан 500 квадрат метргача бўлганлиги сабабли, ўртача 220 квадрат метрни ташкил этади. Ва бу ерда биз ушбу йўналишда фаол ривожланиб бораётган “Havas” билан рақобатга киришганмиз. Бундан ташқари, йил охирида БаракаМаркет тармоғи бозорга кириб келди, у ҳам фаол ривожланмоқда ва икки йил ичида 800 та янги дўкон очиш ҳақидаги режаларини эълон қилди.\nЧакана савдо бозоридаги рақобат туфайли сўнгги 6 ойнинг ўзида мамлакатда чакана савдо майдончалари нархи икки баравар ошди. Шу билан бирга, бизнинг фаолиятимиз тўлалигича савдо майдончаларини ижарага олишга асосланган, ўзимизда 6 та дўкон бор, холос.\n– Ўзбек бозорида кичик форматдаги дўконларнинг катта рақобатчиси бор, у ҳам бўлса “насиялар дафтари”. Шу муносабат билан сиз дўконларда товарларни кредитга сотиш форматини жалб қилишни режалаштиряпсизми?\n– Дарҳақиқат, инсон омили билан боғлиқ бундай ҳолат жуда муҳим ва Ўзбекистондаги савдо-сотиқ жараёнларида юзага чиқиши тайин. Кўпинча, эгаси, кассири ва сотувчиси бир киши бўлган кичик дўконларда товарларни кредитга сотиш мумкин. Айни чоғда, у, одатда, барча мижозларини яхши танийди.\nСўнгги бир йил ичида биз тармоқда тезкор кредитлаш дастурини ишга тушириш бўйича катта иш олиб бордик. Ҳозир биз банклардан бири билан шундай хизматни жорий этиш бўйича музокаралар олиб бормоқдамиз. Бу йўналишда ўзимиз пул ишлашни хоҳламаймиз, чунки бу биз учун мутлақо бегона бизнес. Биз, шунчаки мижозларимизга шундай хизматни тақдим этмоқчимиз. Бунинг учун тармоқда мижозга дўкон кассасининг ўзида тақдим этиладиган тезкор скоринг хизмати жорий этилиши керак.\n“Йил охирига қадар Makro тармоғи Ўзбекистоннинг 35 шаҳрида иш бошлаши режалаштирмоқда”\n– Тармоғингизнинг минтақаларда ривожланиши бироз ҳайратлантирмоқда, чунки мутахассислар фикрига кўра, мижозлар чекининг ўртача қиймати ҳудудларда пойтахтдагига қараганда камроқ эканлигини ҳисобга олган ҳолда тармоқни вилоятларда кенгайтиришга шошилиш керак эмас. Шу нуқтаи назардан, нима учун сиз супермаркетлар тармоғингизни ҳудудларда фаол равишда кенгайтиряпсиз?\n– Аслида, чекнинг энг катта миқдори пойтахтда эмас. Тармоғимиз дўконларида ўртача энг катта чек Самарқанд шаҳридаги филиалларимизга тўғри келади. Шу муносабат билан жорий йилнинг март ойида ушбу шаҳарда “Makroсити” форматини рўёбга чиқаришни ният қилганмиз – бу ерда майдони 2,5 минг квадрат метрлик катта супермаркет очилади. Бундан ташқари, Бухородаги дўконларимиз ҳам яхши натижаларни кўрсатмоқда. Шунинг учун классик дўкон форматимиз билан ҳудудларга кириб келмоқдамиз – бугун биз Ўзбекистоннинг 26 шаҳрида фаолият юритяпмиз ва йил охирига қадар 35 та шаҳарда иш бошлашни режалаштирганмиз.\nҲудудларга чиқиб бориш ҳақида гапирганда, шуни ёдда тутиш керакки, бундан 6 йил олдин Тошкентда янги дўконларни очиш учун жой етарли эди, аммо бугун, айтганимдек, жой йўқ. Биз Makro тармоғини ҳар бир минтақада билишларини истаймиз. Бундан ташқари, маълум бир шаҳарда иш бошлашни режалаштирганда логистика нуқтаи назаридан биз учун кириш қулай бўлган бошқа шаҳарлар борлигини ҳам кўрамиз. Шу билан бирга, бутун мамлакат бўйлаб фаолият юритадиган йирик рус ва украин компаниялари тажрибасини кўриб чиқамиз. Шундан келиб чиқиб айта оламанки, муайян бир вилоятга қанчалик тез кириб борсак, бозордаги позициямиз шунчалик мустаҳкам бўлади.\n– Демак, моҳиятан сиз Makro брендини кучайтириш ҳақида гапиряпсиз, шундайми?\n– Ҳа, айнан шу ҳақида. Тушунаман, мижоз дўконимизда эҳтиёжларини тўлиқ қондира олмаслиги мумкин, лекин биз унинг тармоғимиздан имкон қадар кўпроқ нарсаларни сотиб олишини хоҳлаймиз. Бунинг учун нарх, сифат, маҳсулот ассортименти каби жиҳатлар устида ишламоқдамиз. Аммо, яна бир бор таъкидлаш жоизки, нафақат Ўзбекистонда, балки менинг кузатувларимга кўра, Европадаги супермаркет тармоқларида ҳам истеъмолчиларнинг барча истакларини қамраб олиш қийин юмуш.\nБренднинг кучи, харидорнинг сотувчига садоқати кучи ҳақида гапирганда, шуни айтмоқчиманки, бу биз учун катта аҳамиятга эга. Тармоғимизда содиқлик дастури ва рақамли кэшбек дастури мавжуд. Яна бир муҳим омил шундаки, дўконлар ва чакана савдо майдонлари қанча кўп бўлса, биз маҳсулотлар нархини пасайтириш йўлидан шунчалик тезроқ бора оламиз.\n“Сабзавот ва мевалар – савдоларнинг ҳаракатлантирувчи кучидир”\n– Сизнинг тармоғингиздаги мева-сабзавот маҳсулотларини сотиш бўлимлари фойда ёки зарар келтиришидан қатъи назар, бўлиши шарт бўлган жиҳат саналадими? Тармоқнинг умумий даромадида янги узилган мева-сабзавотлар сотувининг улуши қанча?\n– Бизнинг дўконларда сабзавот ва мевалар энг муҳим йўналишдир. Бундай бўлимлар бутун тармоғимиздан ўрин олган. Таъбир жоиз бўлса, улар савдоларимизнинг локомотиви ҳисобланади. Агар тушум ҳақида гапирадиган бўлсак, 2018 йилда сабзавот ва меваларнинг улуши 11,3 фоизни ташкил этди. Бу жуда юқори кўрсаткич. 2019 йилда ҚҚС жорий этилгандан сўнг унинг улуши 10,1 фоизгача камайди. Бу ҚҚС қўлланмайдиган бозорлардаги савдогарларга нарх борасида ютқазишни бошлаганимиз сабабли содир бўлди. Бироқ, ўтган йили мева-сабзавот маҳсулотлари савдоларидан тушум улушини 0,5 фоиз пунктга оширишга муваффақ бўлдик.\nШуниси аниқки, Ўзбекистондаги харидорларнинг хулқ-атвори шимолий мамлакатлардан анча фарқ қилади. Халқимиз янги сабзавот ва меваларни ҳар куни сотиб олишни афзал кўради. Ҳеч ким уларни бир ҳафта олдин сотиб олмайди.\n– EastFruit томонидан олиб борилган супермаркетларнинг мева-сабзавот бўлимлари аудитига кўра, Makro нарх сегментидаги рақобатбардошлиги у қадар кучли эмас. Ўз дистрибьюторлик марказингиз мавжудлиги, анчагина катта савдо ҳажмларини ҳисобга олган ҳолда дўконларда мева-сабзавотларнинг рақобатбардошлигини ошириш учун яна қандай қадамларни режалаштиряпсиз?\n– Сизнинг платформангизда ўтказилган аудитдан нархлар бўйича бўлимимиз доим чўчиб туради. Ахир, сизнинг маълумотларингиз эълон қилингач, улар эътирозларни, биринчи навбатда, мендан эшитишади. Мева- сабзавот нархлари бўйича биз Ўзбекистон чакана савдо бозорида энг қиммат супермаркет тармоғи бўлиб чиққанимиз мен учун ҳам ёқимсиз сюрприз бўлди. Ва бугун биз ушбу омилга катта эътибор қаратмоқдамиз. Рақобатчилар билан солиштирганда, биз кўплаб позицияларда аллақачон тенглашиб олдик. Маҳсулотни сотиб олиш хусусиятларидаги фарқли жиҳатлар туфайли кичик дўконлар билан нарх борасида рақобатлашиш жуда қийин.\nАхир, биз ҚҚС тўламайдиган етказиб берувчилар билан ишламаймиз. Ва бу – ҚҚС тўловчи етказиб берувчиларни топиш бизнинг энг катта муаммомиздир. Айнан шу сабабли бизга мева-сабзавот етказиб берувчиларнинг атиги 35-40 фоизи ушбу маҳсулотларни ўзлари ишлаб чиқаради. Қолган каттагина қисми эса мева-сабзавот маҳсулотларини сотиб олиш, саралаш, қадоқлаш, калибрлаш билан шуғулланадиган компаниялар ҳисобланади. Бу омилларнинг бари нарх кўтарилишига сабаб бўлмоқда. Аммо, нарх сиёсати бўйича ишлаш компаниямиз учун жорий йилги устувор вазифаларидан бири ҳисобланади. Биз нархни харидор учун ҳал қилувчи омил эканлигини жуда яхши тушунамиз.\n– Сиз бозорлар билан муваффақиятли рақобатлаша оладиган ва аниқ рақобатлаша олмайдиган мева-сабзавот маҳсулотлари қайсилар?\n– Импорт қилинадиган маҳсулотлар тўғрисида сўз борганда, биз ушбу сегментда нарх бўйича жуда ҳам рақобатбардошмиз. Бу, хусусан, цитрус мевалар, импорт қилинган картошка ва бошқа бир қатор маҳсулотларга тегишли. Сабаб, ҚҚС аллақачон импорт қилинадиган маҳсулотлар нархига киритилган бўлади (товар қаерга боришидан қатъи назар: бозоргами ёки тармоққа – таҳр.).\nАгар маҳаллий маҳсулотлар ҳақида гапирадиган бўлсак, биз мавсум авж паллага кирган даврда олма, помидор ва узум нархларида муваффақиятли рақобатлаша оламиз. Қолган позицияларга келсак, бу ерда баъзан ютқазиб қўямиз.\n– Хўш, қайси мева-сабзавот маҳсулотлари сиз учун энг катта муаммо туғдиради?\n– Резавор мевалар. Гап шундаки, аксарият мева-сабзавот маҳсулотларининг етказиб берувчилари билан биз қайтариб бериш шартлари асосида ишлаймиз. Резаворларга келганда етказиб берувчилар ушбу шартни қабул қилмайди. Бундан ташқари, уларнинг нархи баланд бўлганлиги сабабли тармоқнинг барча дўконларини таъминлаш ҳам имконсиздир.\n– Янги кўкатлар сегменти бугун сиз учун қанчалик муҳим? Масалан, салат барглари истеъмолининг кўпайишини инобатга олган ҳолда янги кўкат турлари ҳисобига ушбу сегмент ассортиментини кенгайтириш режалари борми?\n– Бу борада биз замондан ортда қолмаяпмиз. Шу ўринда таъкидлашни истардимки, янги кўкат турларини етиштира бошлаган тадбиркорлар таҳсинга лойиқ. Бу салат маҳсулотларини етиштиришдаги янги технологиялардир. Бугунги кунда деярли барча дўконларимизда етказиб берувчиларнинг қадоқланган, тўғралган кўк тўпламлар ва бир турдаги кўкатлар билан тўлдирилган алоҳида музлатгичлари мавжуд. Кўкатлар ассортименти тобора ўсиб бормоқда ва энг муҳими, харидорларнинг ушбу маҳсулотларга қизиқиши ҳам ортиб бормоқда. Ҳатто 7-8 йил олдин ҳам брокколи каби ўсимлик Ўзбекистон бозорида ҳашамат ҳисобланарди. Бугунга келиб у деярли ҳар бир дўконимизда харидоргир.\nЯшил маҳсулотлар савдосидаги ўсиш чакана савдо учун жуда муҳимдир, чунки у қиммат тоифага киради. Кўпчилик учун кўкатлар соғлом овқатланиш тарзи билан боғлиқ ва инсон ўз соғлиғи ҳақида ўйлар экан, одатда, пулни тежамайди.\n– Бундай тенденцияларни ҳисобга олган ҳолда Ўзбекистоннинг яшил бозорида микрогринлар савдоси бошланиши мумкин, десак бўладими? Сўнгги пайтларда кўплаб мамлакатларда ушбу йўналиш жуда оммалашмоқда.\n– Афсуски, бундай ҳаракат Ўзбекистонда ҳали кузатилмаяпти. Менимча, бу йўналиш Ғарб мамлакатлари бозорлари учун ҳам янги.\n– Сиз премиум сегментдаги дўкон эмасмиз дедингиз. Аммо EastFruit томонидан ўтказилган супермаркетларнинг мева-сабзавот бўлимлари аудити натижаларига кўра, Makro ассортимент тури бўйича ишонч билан етакчиликни эгаллади. Савдо маркетинги ва ахборот бериш сифатини ошириш имкониятларини ҳисобга олган ҳолда Makro премиум сегментга бемалол даъвогарлик қилиши мумкин.\n– Афсуски, “Makro” қиммат дўкон деган фикр аллақачон шаклланиб қолган. Биз ушбу стереотипни бузишга ҳаракат қилмоқдамиз. Ҳозирча мазкур йўналишда биз ЎСМни ривожлантириш йўлидан бормоқдамиз (тармоқнинг ўз савдо маркаси, Private Label – таҳр.). Бозорнинг янги маҳсулотлар сегментида ЎСМни ривожлантириш жуда қийин. Бизнинг мақсадимиз нафақат дўкон пештахтасидаги биринчи нархни тақдим қилиш, балки биринчи нархимиз бошқа исталган дўкон нархлари билан рақобатлашишига эришишдир. Бу биз учун устувор аҳамиятга эга.\nЭкспресс-дўконларда сабзавот ва мевалар ассортименти анча кичик – фақат кундалик эҳтиёж учун зарур маҳсулотлар сотилади. Келажакда айнан шу позициялар ва уларнинг нархини пасайтириш бўйича иш олиб борамиз.\n– Сиз мева-сабзавот маҳсулотларини етказиб берувчи-ишлаб чиқарувчилар улуши 35-40 фоиздан ошмаслигини айтдингиз. Ўзбекистонда бундай етказиб берувчининг анъанавий портрети қандай ва у ўз маҳсулотларини Makro тармоғига етказиб бериш учун нима қилмоғи керак?\n– Мен сизга бундай етказиб берувчи ҳақида GDF – Gold Dried Fruits мисолида сўзлаб бераман. Ушбу компания ўзининг иссиқхоналари, данакли мева боғларининг катта майдонларига эга. Ҳозир биз улар билан иссиқхона сабзавотлари (бодринг, помидор), кўкатлар (“Айсберг” салат барглари), шунингдек, гилос ва шафтоли етказиб бериш бўйича бир йиллик шартнома имзолаганмиз. Бундан ташқари, улар бизга ноёб маҳсулот – мавсумнинг энг эртапишар қовунини етказиб беради.\nУшбу етказиб берувчи маҳсулотни қайта ишлаш бўйича ўз имкониятларига ҳамда ишлов бериш, калибрлаш, маркировкалаш ва қадоқлаш бўйича жуда қатъий стандартларига эга. Масалан, улар энди маҳсулотларни етказиб беришда ёғоч тарадан фойдаланмаяпти. Бугунги кунда бу биз учун жуда муҳим. Биз ISO 9001 сертификатини ва энг муҳими, НАCCР стандарти бўйича озиқ-овқат хавфсизлиги сертификатини олганмиз. Бизнинг тарқатиш марказимиз, менежмент тизимимиз ва дастлабки иккита дўконимиз ушбу сертификатдан аллақачон ўтган. Йил давомида биз қолган дўконларимизни ҳам сертификатлашда давом этамиз. Ушбу сертификат талабларидан бири бу мева-сабзавот маҳсулотлари учун ёғоч таралардан фойдаланмасликдир. Бугунги кунда етказиб берувчиларимиз сабзавот ва меваларни пластик тараларда етказиб беришмоқда, чунки Ўзбекистон бозорида картон қутилар билан боғлиқ муаммолар мавжуд.\n– Сиз пуллинг тизими, яъни мева-сабзавотларнинг 200-400 қаторига дош бера оладиган, Европа Иттифоқи ва Украинада кенг қўлланадиган кўпмарталик букилувчи пластик қутилардан фойдаланяпсизми?\n– Ҳозирча биз ушбу технологияга етиб келганимиз йўқ. Бизнинг бугунги режаларимиз чекланган майдонимизни ҳисобга олган ҳолда барча мева ва сабзавот тараларини стандартлаштиришдир. Шу билан бирга, биз бундай тараларни ишлаб чиқарувчиларга ижарага беришни режалаштирганмиз, шунда улар маҳсулотларини бизнинг тармоғимизга етказиб беришда мазкур қутилардан фойдаланиши мумкин бўлади.\n“Биз билан ишлашни истаган етказиб берувчилар учун 3 ойлик синов муддатини белгилаймиз”\n– Сизнинг тармоғингиз билан ишлашга психологик жиҳатдан тайёр ва етказиб бериш учун зарур маҳсулот ҳажмига эга бўлган фермер харид бўлимингизга келиб, шерик сифатида ўз хизматларини таклиф қилиш учун яна қандай хусусиятларга эга бўлиши керак?\n– Аввало, айтиб ўтганимдек, етказиб берувчи ҚҚС тўловчиси бўлиши керак. Иккинчидан, биз учун йиллик маҳсулот ҳажмини етказиб беришни кафолатлаш муҳим, маҳсулот мавсумий бўлмаса, албатта. Учинчи жиҳат – тўлов шартлари.\nБундан ташқари, биз таклиф қилинган маҳсулотнинг ўзини ҳам – унинг сифати, қадоқланиши ва бошқа хусусиятларини ўрганиб чиқамиз. Бундай ҳамкорлик учун маълум бир синов даври мавжуд. Чунки, сифатли маҳсулотларнинг биринчи партиясини олиб келгач, кейинги партияларда сифати паст маҳсулотларни етказиб берадиганлар ҳам учраб туради.\nҲар бир партияда сифат таъминланишини кузатиб борамиз. Бундай 3 ойлик синов муддати ҳар қандай етказиб берувчига нисбатан белгиланади. Шу вақт ичида биз улар етказиб берган маҳсулотларнинг сотилишини батафсил ўрганамиз, нархини, товарларнинг пештахтада намойиш этилишини ва бошқа ҳолатларни ўрганамиз. Кейин эса ушбу маълумотларга асосланиб, етказиб берувчи билан ишлашда давом этиш тўғрисида қарор қабул қиламиз.\n– Қизиқарли товарлардан бири – банан мавзусига тўхталсак. Korzinka.uz тармоғини ҳам ўз ичига олган Anglesey Food асосчиси жаноб Зафар Ҳошимов банан савдолар ҳажми бўйича Ўзбекистон супермаркетларининг мева-сабзавот сегментида энг кўп сотиладиган маҳсулот эканлигини айтди. Бироқ, биздаги маълумотларга қараганда, Ўзбекистон банан истеъмол қилиш кўрсаткичлари бўйича жаҳонда энг паст ўринларда туради. Makro тармоғида банан савдоси қандай кетмоқда?\n– Банан бизда ҳам етакчилар қаторига киради – бу йил унинг барча мевалар савдосидаги улуши 31,1 фоизни ташкил қилди. Бу жуда юқори кўрсаткич. Банан бизда энг кўп сотиладиган товар демаган бўлардим, лекин ҳар йили етакчилар орасида. Масалан, бу йил банан савдоси иккинчи ўринда.\n– Хўш, сизнинг тармоғингизда энг кўп сотиладиган ТОП-3 сабзавот ва мевалар қайси? Импорт ва маҳаллий маҳсулотлар учун алоҳида уларни санаб ўтсангиз.\n– Агар ТОП-3 импорт позицияларни олсак, булар банан, олма ва мандарин. Маҳаллий маҳсулотлар бўйича ТОП-3да бу яна олма, кейин эса лимон ва нок. 2019 йили ушбу рўйхатга узум ҳам кирганди. Бу йил лимон унинг ўрнини эгаллади. ТОП-3 импорт маҳсулотлар ҳақида гапирганда қайд этиш лозимки, банан ва олма ўртасидаги фарқ жуда катта. Юқорида айтиб ўтганимдек, бананнинг барча мевалар савдосидаги улуши 31,1 фоизни, олманики эса атиги 16 фоизни ташкил этади. Мандарин 9 фоиз, холос.\n– Мандарин Покистондан келтириб сотиладими?\n– Мандарин мева-сабзавот маҳсулотларимиз орасида сўнгги 4 йил ичида ўзимиз импорт қилган ягона мева саналади. Бугунги кунда мандарин сегментида Хитойдан келтириладиган “Медовка” нави етакчилик қилади. Бу пўстлоғи нозик данаксиз навдир. Ушбу позиция Грузия мандаринлари билан рақобатлашмоқда. Тўғри, Грузия цитрус мевалари Хитойникига қараганда анча кечроқ пишади. Хитойлик импортчилар ўз маҳсулотларини октябрь ойи охирларидаёқ жўнатишлари мумкин.\nЎтган 2020 йилда Хитой-Қозоғистон чегарасида юкларни қайта юклашдаги кечикишлар сабабли Хитойдан етказиб беришда транспорт муаммолари юзага келди. Натижада, Хитой мандарини нархлари деярли икки баравар ошиб кетди. Кейин эса турк мандаринини етказиб бериш билан боғлиқ транспорт муаммоси юз берди. Худди шу вақтда Покистон мандаринининг катта қисми бозорда мавжуд эди. Йил охирига келиб, бозор анча барқарорлашди ва таклиф етарли даражага чиқди.\n– Яъни бу йил тўғридан-тўғри импортдан воз кечдингиз. Буни келажакда яна давом эттиришни режалаштиряпсизми?\n– Дунёда коронавирус пандемияси туфайли ташиш нархлари сезиларли даражада ошгани сабабли биз бу режадан воз кечдик. Ва бундай катта қийматдаги пулимизни “музлатиб қўйиш” хавфини зиммамизга олишни истамадик. Дарҳақиқат, транспорт нархи ошиши туфайли, албатта, маҳсулотлар нархи ҳам ошди, айни пайтда ушбу меваларни етказиб берувчилар ўз маҳсулотларига юқори нарх қўя олмадилар.\n– Баъзи озиқ-овқат чакана савдоси операторлари бир вақтнинг ўзида улгуржи бозорнинг йирик операторлари ҳам бўлиб олади. Улар ўз тармоқларида сотиладиган ҳажмдан бир неча карра кўпроқ маҳсулот импорт қилади. Ушбу амалиёт, айниқса, инфратузилмани яхшилашни талаб қиладиган товарлар бўйича яхши ривожланган. Сизда шундай режалар борми?\n– Биз ушбу масалани банан импорти доирасида ўрганиб чиқдик, аммо ҳозирча бундай лойиҳалар ортга сурилган. Бироқ, вақт ўтиши билан ушбу мавзуга қайтамиз, деб ўйлайман. Вақти-вақти билан бозорда маҳаллий маҳсулотлар ҳосили тугаётганини сезсак, масалан, Россия картошкаларини импорт қиламиз. Аммо бу доимий амалиёт эмас.\n“Биз онлайн тижоратга компаниянинг потенциал келажаги сифатида қараймиз”\n– Коронавирус пандемияси мева-сабзавотлар савдосига қандай таъсир кўрсатди? Тармоғингиздаги қайси сабзавот ва мевалар савдоси ўсди ва қайси бири тушиб кетди?\n– Агар мева-сабзавотлар ҳақида гапирадиган бўлсак, саримсоқпиёз савдоси энг кўп ўсган. Ушбу ўсиш йил давомида рекорд даражадаги 962 фоизни қайд этди. Унинг ортида картошка, пиёз, шивит ва редиска турипти. Аммо сотиш ҳажмлари ҳақида гапирадиган бўлсак, унда картошка етакчи. Биз унинг устига фойда қўймай сотдик ва харидорлар уни жуда кўп сотиб олишди.\nСавдоси тушиб кетган сегментлар ҳақида гапирадиган бўлсак, унда тайёр маҳсулотларни таъкидлаган бўлардим. Биз салатлар ва қандолат маҳсулотларини ўзимиз ишлаб чиқарамиз, уларнинг савдоси уч баравар камайди.\n– HoReCa сегменти сизнинг мижозингиз ҳисобланадими?\n– HoReCa бизнинг мижозимиз. Кўплаб ресторанларга эга йирик меҳмонхоналар билан, йирик ресторан тармоқлари билан шартномаларимиз бор. Бундан ташқари, биз Россиянинг гўшт маҳсулотларини ишлаб чиқарувчи йирик компанияси бўлмиш “Мираторг” ва Литванинг денгиз махсулотлари ишлаб чиқарувчиси Vici каби брендларнинг эксклюзив дистрибьюторларимиз. Шунингдек, музлатилган мева-сабзавотлар, шу жумладан, резаворлар ва барча турдаги коктейл аралашмаларининг дистрибьютори ҳисобланамиз.\nАслида, музлатилган маҳсулотларни сотиш ҳақида гапирганда, биз қийин йўлни босиб ўтдик – буларнинг бари совутиш мосламалари, омборлар, махсус транспорт ва етказиб бериш шарт-шароитларини талаб қилади. Аммо музлатилган озиқ-овқат маҳсулотлари савдоси шиддат билан ўсиб бормоқда. Шахсан мен буни одамлар ҳаёт тарзи ўзгариши билан боғлайман. Беш йил олдин ҳам, дўкон пештахталарида ярим тайёр маҳсулотларнинг бундай ассортименти бўлганини эслолмайман. Бугун эса улар бор, чунки истеъмолчилар талаби ҳам бор.\n– Сизда жуда яхши онлайн дўкон мавжуд. Аввалроқ Сиз карантин пайтида бу дўкон мижозлар буюртмаларининг ҳаммаси билан ишлай олмаганини айтган эдингиз. Кейин, карантин чоралари бекор қилингач, бу харид кўрсаткичлари яна камайди. Айтинг-чи, Makro учун онлайн савдо сегменти қанчалик муҳим?\n– Агар биз онлайн савдолар улуши ҳақида гапирадиган бўлсак, бугунги кунда у жуда кам. Мижозлар ишончи, технологик жараён ва етказиб бериш тезлиги – одамларнинг бунга кўникишлари учун шу масалалар ҳал этилиши зарур. Бу йил биз Ўзбекистонда илк бор Dark Store (қоронғу дўкон)ни ишга туширмоқдамиз. Биз дўкондан онлайн етказиб бериш бўйича ўзимиз ҳам ишлашимиз тўғрисида қарор қабул қилдик, аммо платформамизда онлайн етказиб бериш хизматларини таклиф қиладиган ҳар қандай онлайн агрегаторни ушбу лойиҳага қўшишга тайёрмиз.\nZakaz.uz – бу аллақачон Ўзбекистонда фаолият юритаётган интернет-агрегатор. Улар ҳар қандай дўкон билан ишлашлари мумкин ва буни уддалашяпти. Афсуски, пандемия сабабли, уларнинг фаолият бошлаши узоқ вақт кечиктирилди – март ойида эмас, йил охирида очилди. Улар Интернет-рекламага катта маблағ сарфлаяпти – вақти-вақти билан биз ҳатто бу борада рақобатлашамиз.\nМенимча, онлайн-дўкон учун пештахтали савдо аввалдан ўзига-ўзи катта чеклов қўйиш деганидир. Энг катта мисол – бу кафолатсиз қолдиқлар. Бошқача қилиб айтганда, ё маҳсулот тезда тугаб қолади ёки пештахтадан танлаб олинади – бунинг ҳаммаси таваккалчилик. Шу боис, ДаркСторе форматимиз товарларнинг мавжудлигини кафолатлаши мумкин бўлган бошқа ёндашувдир, чунки онлайн-дўконга тўғридан-тўғри боғланиш мумкин бўлади. Шунингдек, буюртмаларни йиғиш жараёни ҳам тезлашади.\n“Мева-сабзавот маҳсулотларининг сифатини назорат қилиш бизда икки маротаба амалга оширилади”\n– Дўконларингизда мева-сабзавот маҳсулотларининг сифат стандартлари мавжудлиги тўғрисида гапирдингиз. Сиз уларни қаердан олгансиз? Тайёр ишланмалардан фойдаландингизми ёки хатолардан сабоқ чиқариб, зарур стандартларни ишлаб чиққанмисиз?\n– 2016 йилдан буён биз Франциянинг “Ашан” тармоғи вакиллари билан музокаралар олиб бордик. Афсуски, улар Ўзбекистоннинг чакана бозорига кира олмади. Аммо бу ерда узоқ вақт ишлаган жамоа биринчилардан бўлиб мева-сабзавот стандартлари жамланган китобларни олиб келди. Ўша пайтда бу база эди. Бугунги дўконларимизнинг кечагиларидан ажралиб турадиган хусусияти шундаки, ҳозир сифат назорати икки марта – тарқатиш марказида ва бевосита дўконда амалга оширилади.\nАммо шуни таъкидлаш жоизки, кичик дўконларимизга маҳсулот кириб келаётганда уни сифат назоратидан ўтказиш имкониятига эга эмасмиз. Шу сабабли, бунда етказиб берувчига ишонч деб аталадиган ҳолат қўлланади. Бугунги кунда Украинадан келган мутахассис маҳсулот сифатини назорат қилиш бўлимини бошқармоқда ва ISO стандартларини жорий этиш билан ҳам у шуғулланмоқда. Шу боис, мева-сабзавот маҳсулотлари бўйича барча сифат стандартларимиз халқаро талаблар билан тўлдирилди. Биз бу талабларга 100 фоиз жавоб беришга улгуряпмиз, деб айта олмайман. Аммо ушбу йўналишда иш тўхтамаган. Қолаверса, ҳамма нарса бизга боғлиқ эмаслигини ҳисобга олиш лозим – маҳсулот етказиб берувчилар ҳам кўп ишларни бажариши керак. Масалан, агар илгари музлатилган маҳсулотларни “Жигули”га ортиб олиб келиш мумкин бўлган бўлса, бугун бундай ҳолатни биров тушида ҳам кўрмайди.\n– Бугунги кунда Европа Иттифоқи, АҚШ ва бошқа қатор мамлакатларнинг супермаркетлари маҳсулот истеъмолининг атроф-муҳитга салбий таъсирини камайтириш бўйича турли ташаббусларни илгари сурмоқда. Бу, хусусан, қайта ишлатиладиган тараларга ўтиш, полиэтилен пакетлардан воз кечиш, маҳаллий маҳсулотларни истеъмол қилишга эътибор қаратишда намоён бўляпти. Сизда ҳам шунга ўхшаш “яшил иқтисодиёт” ташаббуслари борми?\n– Бундай ташаббусларимиз бор ва биз улар билан ҳақли равишда фахрланамиз. Барча пластик пакетларни биологик парчаланадиган халталарга алмаштирган Ўзбекистондаги биринчи ва ягона компаниямиз. Биринчи навбатда, биз кассада шундай пакетлар ишлатишни жорий қилдик, иккинчи босқичда эса барча мева-сабзавот маҳсулотларини қадоқлаш босқичида пластик пакетларни биологик парчаланадиган пакетларга алмаштирдик. Шу билан бирга, биз пакетлардан фойда кўрмаймиз, уларни таннархида сотамиз. Аммо вақт ўтиши билан мижозлар улардан янада оқилона фойдаланиш кераклигини англаб етишди.\nБизда 25 кг юк учун мўлжалланган “Мен яхшиликка хизмат қиляпман” ёзуви туширилган тўқима халталар бор. Яқинда кундалик харидлар учун мўлжалланган, имкон қадар кам жой эгаллайдиган, катлама мато халталарини ҳам ишлатишни бошлаймиз. У 10 кг юк кўтара олади.\nБундан ташқари, экология ҳақида сўз борар экан, биз ҳамкор компанияларимиз билан, масалан, боғларда кўчат экиш билан боғлиқ турли ижтимоий лойиҳаларни қўллаб-қувватлаяпмиз, аммо биз буни ҳамма ерда реклама қилишни истамаймиз. Шунингдек, тармоғимиз дўконларида чиқиндиларни дўконлар ичида саралаш жараёни жорий қилинган.\nEastFruit Роман Сайфулин ва Makro супермаркетлар тармоғига очиқлик сиёсати учун миннатдорлик билдиради ва катта муваффақиятлар тилайди. Бизнингча, ишлаб чиқариш бозорининг барча иштирокчилари – ишлаб чиқарувчилардан улгуржи савдогарларгача – бир жиҳатни англаб етиши лозим. Биз хоҳлаймизми-йўқми, чакана савдо энди бозорлардан яхши ташкиллаштирилган форматларга кўчмоқда. Трансформация жараёнидаги барча иштирокчиларнинг очиқлиги имкониятларга диққат-эътибор қаратиш ва ўзгача савдо моделига ўтишдаги таваккалчиликларни минималлаштиришга ёрдам беради.\nMakroАндрей Ярмаконлайн савдо-сотиқЎзбекистончакана савдо


Ўзбекистонда хизмат кўрсатган артист Шуҳрат Қаюмов 51 ёшида вафот этди - xabar.uz\nЎзбекистонда хизмат кўрсатган артист Шуҳрат Қаюмов...\n22.09.2020 14:06 0 8629\nБугун Ўзбекистонда хизмат кўрсатган артист, таниқли сухандон ва санъаткор Шуҳрат Қаюмов вафот этди. Маълумотларга кўра, у юрак хуружидан вафот этган.\nШуҳрат Қаюмов узоқ йиллар «Ўзбекистон» телерадиоканалида «Ассалом Ўзбекистон», «Оҳанграбо» кўрсатувларини тайёрлаб, мухлислар қалбига кириб борган.\n«Xabar.uz» жамоаси марҳумнинг оила аъзоларига ҳамдардлик билдиради.\nтаъзия Шуҳрат Қаюмов\nЖамият 29/10, 15:14\nЖамият 27/10, 23:02


Россия президентлигига қайтганидан сўнг хорижга илк сафар бошлаган Владимир Путин¸ 4 июн куни бу сафар доирасида Ўзбекистон пойтахтига келди.\nЎзбекистон Ташқи ишлар вазирлиги маълумотига кўра, ташриф чоғида икки давлат раҳбари Ўзбекистон-Россия ўртасидаги ҳамкорликни кучайтириш, минтақавий ва халқаро вазиятга оид долзарб масалаларни муҳокама этиши кутилмоқда.\nКремл матбуот хизматига кўра эса, Тошкентдаги музокаралар икки мамлакат раҳбариятининг стратегик ҳамкорлик ва иттифоқчилик алоқаларини ҳар томонлама кучайтириш йўналишини акс эттирувчи Россия-Ўзбекистон сиёсий мулоқотининг мантиқий давоми бўлади.\nТошкентдаги мулоқотда Каримов ва Путин, 15 май куни Москвадаги учрашув чоғида эришилган битимга мувофиқ, стратегик ҳамкорликни кучайтириш ҳақида декларация имзолаши кутилмоқда.\nЭслатиб ўтамиз, Ўзбекистон ва Россия 2004 йилнинг 16 июнида Стратегик ҳамкорлик тўғрисида, 2005 йилнинг 14 ноябрида эса Иттифоқчилик алоқалари тўғрисида шартномалар имзолаганди.\nРоссия ва Ўзбекистон президентлари бугун бўлиб ўтадиган мулоқоти чоғида, маълумотларга кўра, савдо-иқтисодий, хусусан, энергетика соҳасидаги ҳамкорлик ҳамда маданий-гуманитар соҳадаги ҳамкорликни фаоллаштириш истиқболларига алоҳида урғу берилиши кутилмоқда.\nБироқ кузатувчилар бу истаклар турмушга татбиқ этилишига шубҳа билан қарамоқдалар. Маълумки, постсовет ҳудудида биринчи галда иқтисодий интеграцияни яхши йўлга қўйиш ғоясини ташиётган Владимир Путин ўзбекистонлик ҳамкасбини МДҲ доирасида эркин иқтисодий ҳудудга қўшилишига умид қилмоқда.\nГарчи бугунги учрашув чоғида Ўзбекистоннинг эркин савдо ҳудудига қўшилиши тўғрисида икки давлат президентлари томонидан англашув меморандуми имзоланиши кутилаётган бўлса-да, кузатувчилар эркин бозор муносабатларини “унча хушламайдиган” Ислом Каримовнинг буни амалга оширишни пайсалга солиши мумкинлигини тахмин қилмоқдалар.\nАслида Россия Ўзбекистоннинг энг асосий иқтисодий ҳамкорларидан бири бўлиб ҳисобланади. Ўзбекистон МДҲ ҳудудида Россия учун товар айирбошлаш бўйича тўртинчи рақамли, Россия эса Ўзбекистон учун биринчи рақамли (26%), савдо ҳамкоридир. Ўзбекистонда 850 чоғли Россия-Ўзбекистон қўшма корхонаси фаолият юритади, Россияда эса ўзбекистонликлар капитали билан 400 дан зиёд ширкат иш юритади.\n2011 йилда икки мамлакат ўртасидаги товар айирбошлаш ундан аввалги йилга нисбатан 15,1 фоизга ошиб, қарийб 4 миллиард долларни ташкил қилган.\nЎзбекистондан кейин Владимир Путин 5-6 кунлари Хитойга давлат ташрифи билан боради. Пекинда Путин Шанхай ҳамкорлик ташкилотига аъзо давлатлар раҳбарлари кенгашининг йиғилишида иштирок этади.\nРоссия президентининг Хитойдан қайтаётиб, 7 июн куни Қозоғистонда тўхтаб ўтиши айтилмоқда.


Вақтни енгаётган одам – Сурхон тонги\nБош саҳифа / Жамият / Вақтни енгаётган одам\nНоябр 17, 2017\tЖамият Изоҳ қолдириш 848 Кўрилди\nёки шоир ва журналист Абдумажид Азим ҳаёти ва ижодига бир нигоҳ\nВақтнинг кескир қиличи олдида инсон ҳаёти ва фаолияти лаҳзадек. Ёшлик, йигитлик бир пастда баҳорда очилган қизғалдоқдек ўтиб кетаркан. Алалоқибат, ҳақиқий ижодкор вақтни-да, асрларни-да доғда қолдира олади.\nБуни исботлашга ҳожат йўқ. Чунки эзгулик, маърифат, адабиёт ва шеърият, ижод таназзулга учраган куни ВАҚТнинг мазмун-моҳияти йўқолади. Кечагидек ёдимда, 1982 йил Абдумажиднинг бир туркум шеърлари “Ёшлик” журналида Абдулла Ориповнинг “оқ йўл”и билан чоп этилганда, ТошДУда ўқийдиган барча курсдошларимиз ўзига йўқ қувонишиб, бўлажак шоирни муборакбод этишганди. Ўшанга ҳам 35 йил бўлибди. Бу орада қанча қорлар, ёмғирлар ёғди, қанча сувлар оқиб ўтди.\nДорилфунунни тугатгач, талабалар лочин боласидек турли томонларга учиб кетишди. Аммо Абдумажид уйи, иши, жойи бўлмасада, ижодни деб пойтахтда қолди. Турғун бошпана топгунча бошидан не кунларни ўтказмади. “Тошкент ҳақиқати”, ЎзА, Ўзбекистон телевидениесида хизмат қилди. Фақат юртимиз мустақилликка эришгач, унинг ҳам елкасига офтоб тегди. “Туркистон пресс” ахборот агентлигида бош муҳаррир, “Моҳият” газетасида бош муҳаррир бўлиб ишлаган пайтларида ижодкор нималарга қодир эканлигини амалда кўрсата олди, десам муболаға бўлмайди. “Моҳият” газетаси республикада энг етакчи нашрлардан бирига айланди.\nУнинг камтарона меҳнатлари мустақилликнинг 15, 20,25 йиллиги эсдалик нишонлари, “Шуҳрат” медали, “Дўстлик” ордени билан тақдирланди. Журналист ва шоир Абдумажид Азимов 2015 йилда “Ватан учун яшайлик” республика танловида иккинчи ўрин, 2016 йилда “Энг улуғ, энг азиз” танловида биринчи ўринни олганлиги ҳам ўз соҳасининг фидойиси ва билимдони эканлигидан далолат беради. Демак, юртим деб, элим деб изланган, фидойилик қилган кишилар ҳамиша Ватаннинг, халқнинг, ҳукуматнинг нигоҳида бўларкан.\nЖурналистик фаолияти билан бирга бирин-кетин шоирнинг “Ўтаётган йиллар”, “Қалбимнинг Ватани”, “Қуёш боласи”, “Ёруғлик олами”, “Руҳи равоним”, “Ошиқ дилим”, “Умид беланчаги” каби шеърий китоб- лари чоп этилди. Эътироф этиш керакки, шеъриятда ўз йўли ва услубига эга бўлган шоирнинг китоблари ўқувчиларни беэътибор қолдирмади. Ижодий фаолияти давомида кўплаб ёшларни эзгулик йўлига чорлади, билим ва тажрибасини баҳоли қудрат ўргатди, том маънодаги устоз мақомига эришди, десам муболаға қилмаган бўламан.\nТалабалик давримизда Мирзачўлда пахта терардик. Ўша кезлар “ХХ аср армони” деб номланган туркум шеърлар ёзганман. Ҳафтада бир-икки марта адабий кеча ўтказиб, талабалар гулхан атрофида шеърхонлик қилардик. Шунда бир шеъриятни унча хушламайдиган курсдошимиз менинг “Заминнинг устида тик яшаш оғир, заминнинг устида тик туриш оғир”, деган сатрларимни ўзича танқид қилганди. Орадан чорак аср ўтиб учрашганимизда, “Ака ўша сатрларни мен шунчаки баландпарвоз, ёки бехосдан келиб қолган фикр деб тушунгандим. Аслида сиз ҳақ экансиз”, деди. Чунки ўша танишим чархпалак аталмиш ҳаётнинг кўп чиғириқларидан ўтишига тўғри келганди.\nҲар гал Тошкентга борганимда вақт топиб, юрагимга яқин курсдошларимни оёқ устида бўлса ҳам кўриб қайтишга ҳаракат қиламан. Абдумажиднинг ишхонасига борганда эса, негадир ўзимни Мирзачўлда пахта териб юргандек ёки талабалар шаҳарчасида кезаётган талабадек ҳис қиламан. Чунки бизнинг кўпгина яхши-ёмон кунларимиз бирга кечган. Тўғриси, республика “Ҳуррият” мустақил газетаси таҳририятига масъул котиб бўлиб ишлаётган Абдумажидни деб бораман. У ҳам бир паст дунёни унутиб, ёшлигига қайтади. Дилдан суҳбат бўлади. Суҳбатимиз қанчалик чўғли бошланса, шунчалик тез тугагандек кўринади. Чунки мен йўлга шошаётган бўламан.\nМана шундай вақт етишмаслиги, орзу умид, соғинч ва изтироб билан умрнинг 60 йили ўтиб кетибди. Буни тан олмасликнинг иложи йўқ. Бундан шунча йил аввал Қумқўрғон тумани, аниқроғи Элбаянда туғилган дўстимиз 10-синфни қишлоқ мактабида хатм қилганди. Ундан сўнг Тошкент давлат университети (ҳозирги Миллий университет)ни тугаллагандан буён газетачилик, журналистика ва ижод билан банд. Бу тоифадаги инсонлар вақтнинг ўтганлигини англамай қолишади. Буни ўзи ҳам тан олади.\nПойтахтда самарали ижод қилаётган воҳадош дўстимни қутлуғ сана билан курсдошларим, шеърият ихлосмандлари ва барча Сурхон аҳли номидан самимий табриклаб, мустаҳкам соғлик, улкан ижодий зафарлар тилаб қоламан.\nОлдинги Музработнинг “Маданият”и қачон ўзгаради?\nКейинги Ўзбекча сўзлайдиган корейс қизи


Маҳаллий ОАВ автомобиль сотиб олганлик учун 3 фоизлик йиғим бекор бўлганини иддао қилмоқда\n26 январ 2022, Тошкент вақти: 21:55\nЎзбекистонда 2022 йилнинг 1 январидан бошлаб автотранспорт воситаларини сотиб олганлик учун белгиланган 3 фоизлик йиғим бекор қилинганини Gazeta. uz, Kun.uz ва Daryo.uz нашрлари ҳуқуқшунос Хушнуд Худойбердиевга таянган ҳолда иддао қилди.\nНашрларнинг хабар беришича, ҳуқуқшунос Хушнуд Худойбердиев “2022 йил учун Ўзбекистон Республикасининг давлат бюджети тўғрисида”ги қонуни матнида автомобилни сотиб олганлик учун йиғим назарда тутилмаганидан келиб чиқиб, автотранспорт воситаларини сотиб олганлик учун белгиланган 3 фоизлик йиғим бекор қилинганини эълон қилган.\n“Демак, ушбу йиғим 1 январдан тўлиқ бекор қилинган. Бунгача амалда бўлган тартибга кўра, автосалондан янги машина сотиб олганда шартнома нархининг 3 фоизи миқдорида йиғим тўланарди (масалан, 100 миллион сўмлик машина учун 3 миллион сўм, 300 миллион сўмлик бўлса, 9 миллион сўм)”,-деб ёзган ҳуқуқшунос.\nАйни пайтда Ўзбекистон ҳукуматига қарашли биронта нашр ёки вазирлик ва ёки расмий шахс бу борда расман маълумот бермади.\nМаҳаллий матбуотнинг ёзишича, ҳуқуқшуносга ишониладиган бўлса, иккиламчи бозорда ҳам сотиб олинадиган машиналар нархи камаяди.\n“Иккиламчи бозордан машина сотиб олинганда ишлаб чиқилган йилига қараб ҳар бир от кучи учун 29 минг 700 сўмгача йиғим олинарди. Масалан, ишлаб чиқарилганига 3 йил тўлмаган 100 от кучига тенг машинани сотиб олганлик учун деярли 3 миллион сўм йиғим тўланарди”,-деб ёзди Daryo.uz.


16.07.2018 — ОЛТИН ВОДИЙ\nАрхив: Июль 16, 2018\n“Ифтихор” ва “Нефтчи” назорат учрашувида майдонга тушади\nХабар бериб ўтганимиздек, Про-лига иккинчи давра ўйинларига юқори даражада тайёргарлик кўришни мақсад қилган “Ифтихор” жамоаси кучли рақибларга қарши ўртоқлик учрашувини ўтказишга жиддий эътибор қаратишган. Мана шундай назорат учрашувларидан бири 20 июль куни “Нефтчи” жамоасига қарши бўлиб ўтади. Вилоятимизнинг бош жамоасига...\n“Қўқон-1912”: АГМКга қарши ўйинга тайёргарлик бошланди\nPepsi суперлиганинг навбатдаги тур учрашувини жамоамиз яна ўз майдонида ўтказади. Бу галги рақибимиз Олмалиқ шаҳрининг “АГМК” жамоаси бўлади.\n“Ифтихор”: Таркибимизга олти нафар янги ўйинчи қўшилди\n12 июль куни ёзги йиғинни бошлаган “Ифтихор” жамоаси футболчилари машғулотлар зўр беришган. Маълумки, кеча Ўзбекистонда ёзги трансфер ойнаси расман ёпилди.\nЎзбекистонда ёзги трансферлар ойнаси расман ёпилди\nХабарингиз бор, Ўзбекистон Профессионал Футбол Лигаси ёзги трансферлар ойнаси 18 июнь – 15 июль саналари оралиғида бўлишини маълум қилган эди.\nБобурбек Юлдашев «Нефтчи»га кўчиб ўтди\nФарғонанинг «Нефтчи» клуби ёзги трансферлар ойнаси пайтидаги сўнгги шартномаларидан бирини имзолади. Фарғоналиклар ўз сафига «Локомотив» жамоаси ҳимоячиси Бобурбек Юлдашевни қўшиб олишди. «Нефтчи» бироз аввал 25 ёшли маҳоратли ўйинчини Суперлига баҳсларида майдонга тушиш учун рўйхатдан ўтказди. Ўзаро келишувга кўра, шартнома мавсум...


«Pfizer» коронавирусга қарши яна бир вакцинани инсонларда синовдан ўтказишни бошлади - Bugun.uz\n«Pfizer» коронавирусга қарши яна бир вакцинани инсонларда синовдан ўтказишни бошлади\n21:26 | 24-03-2021\nАмериканинг «Pfizer» фармацевтика компанияси коронавирусга қарши янги таблетка шаклида ишлаб чиқилган препаратни одамларда синовдан ўтказишни бошлади. Бу ҳақда «Pfizer» фармацевтика компанияси веб-сайтида хабар берилди.\nКомпания бош олими Микаэл Долстен таъкидлашича, айни пайтда тадқиқот муаммоларга дуч келмаган, синов натижалари эса бир неча ҳафта ичида тайёр бўлади.\n«Агар синов муваффақиятли якунланса, таблетка кўринишидаги яни препарат вирусни тўхтатиш учун касалликнинг бошланғич даврида беморларга тавсия этилиши мумкин», дейилган компания баёнотида.\nҚайд этилишича, олинадиган натижалар ижобий бўлса, «Pfizer» иккинчи ва учинчи босқич синовни иккинчи чорак бошида бошлайди. Бу унга шу йил охиргача препаратни фавқулодда қўллаш учун фармацевтика компаниясига ариза беришга имкон яратади. Маълум қилинишича, таблетка кўринишидаги дори воситаси вирус тарқалишини олдини олиши учун протеаз деб аталувчи фермент билан боғланган бўлиб, ундан ОИВ ва гепатит C’ни даволашда ҳам кенг қўлланилади.\nМаълумот ўрнида, синов давомида препаратнинг хавфсизлиги ва самарадорлиги баҳоланади. Шу билан бирга, ишлаб чиқарувчилар томирга юбориладиган вирусга қарши яна бир препаратни ҳам синовдан ўтказмоқда. Бу касалликнинг оғирроқ босқичидаги беморларни даволашда қўлланилиши мумкинлиги айтилган.\nAввалроқ «BioNTech/Pfizer» 2022 йилда 3 миллиард дозагача вакцина ишлаб чиқариши ҳақида хабар берилганди. Шунингдек, Японияда биринчи марта «Pfizer» вакцинаси билан эмланган беморда хавфли ножўя таъсир кузатилгани маълум қилинган.


«Навоий» ЭИЗда «AKFA PRODUCTION FACILITIES» янги ишлаб чиқариш мажмуасининг тантанали очилиши бўлиб ўтди. » Навоий вилояти Иқтисодиёт ва саноат бош бошқармаси\nnaveconomy.uz » Асосий » Янгиликлар » «Навоий» ЭИЗда «AKFA PRODUCTION FACILITIES» янги ишлаб чиқариш мажмуасининг тантанали очилиши бўлиб ўтди.\nҚурилишнинг биринчи босқичи якунланди ва айни пайтда объектда йиллик ишлаб чиқариш қуввати 50 000 тоннага тенг бўлган, 300 ходим ишлаб келаётган алюминий экструзия ишлаб чиқариш, ҳамда 650 иш ўрни яратилган, йиллик қуввати 55 200 тоннага тенг ПВХ профили ишлаб чиқариш заводлари фаолият юритмоқда. Бунда алюминий профилининг ишлаб чиқариш майдони 60 000 м2, ПВХ профилининг ишлаб чиқариш майдони эса 22 344 м2 ни ташкил этади.\nНавоий вилояти ҳокими Турсунов Қобил Бекназарович меҳмонларни объектнинг очилиши билан қутлади ва «AKFA PRODUCTION FACILITIES» ишлаб чиқариш мажмуасининг алоҳида хизмат кўрсатган ходимларини мукофотлади. Тантанали қисмдан сўнг ишлаб чиқариш жараёнларининг кўлами ва барча босқичлари билан янада батафсил танишиш учун ишлаб чиқариш объектлари бўйича экскурсияга ташкил этилди.\nИқтисодиёт вазирлигининг бошқарма бошлиғи Алишер Жумаев Сурхондарё вилояти Олтинсой тумани ҳокими этиб тасдиқланди.


АҚШ ва Россия ядровий қуролларни қисқартириш шартномаси юзасидан музокараларни бошлайди\nАҚШ президенти Барак Обама ва Россия президенти Дмитрий Медведев ядровий қуролларни қисқартириш шартномасини 2009 йилнинг 6 июлида имзолаган эди.\nАҚШ ва Россия 22 июнда ядровий қуролларни назорат қилиш ва қисқартириш шартномаси муддатини узайтириш масаласида музокараларни бошлаши кутилмоқда.\nАҚШ ўтган ҳафтада шартнома бўйича бош музокарачи Маршалл Биллингсли сўзлашувлар учун Австрия пойтахти Венага учиб кетганини билдирган. Россия томонидан эса музокарани ташқи ишлар вазири ўринбосари Сергей Рябков олиб боради.\nРоссия АҚШни ядровий қуролларни қисқартириш шартномасини узайтиришга чақирган эди. Шартномага асосан ҳар икки томон узоқ масофага отилувчи ядровий каллаклар сонини 1550тага қисқартириши лозим.\nМазкур шартнома муддати 2021 йилнинг февралида якунланади. Вашингтон Хитойни ҳам бу шартномага қўшилишга таклиф қилмоқда.


Кўринмас Эранлар (Қутб, Ғавс, Нуқабо. Тариқатчиликка Назар 11- бўлим) - Musulmonlar\nМурид: Сен ҳозир учлар, еттилар, қирқлар, қутблар ва ғовсларни ҳам қабул қилмаяпсанми? Авлиёларни энг устун сифатлиларига автод (устунлар) дейилади. Уларни ҳам уст табақасидаги валийларга равосий (тоғлар) дейилади. Ҳар қандай бир фалокат вақтида қуллар автодларга юзланади, автодлар эса равосийларга юзланади. Равосийни Қутб бошқаради.\nҚутбдан кейинги табақадаги икки кишига имомайн дейилади. Булардан бирига имоми-ямин, яна бирига имоми-ясар дейилади. Имоми-ямин қутбнинг ҳукмларига, имоми-ясар эса қутбнинг ҳақиқатига мазҳардир. Қутб вафот этганда, уни ўрнини имоми-ясар эгаллайди. Қутб ва ўша икки имомлар биргаликда учликлар ҳосил бўлади.\nҚутб энг катта авлиёдир. У, Эранларни боши ва Аллоҳнинг изни билан коинотни ўз тасарруфига олиб бошқарувчи шахс ҳисобланади.\nҒавс – қийин аҳволга тушиб қолинганда илтижо қилинадиган ва ёрдам сўраладиган қутбдир. Қийин аҳволга тушиб қолган сўфилар: “Етиш Ё Ғавс!, Мадад Ё Ғавс”, деб қутбга илтижо қиладилар. Ғавс эса, ундан ёрдам сўраганларга ёрдам қўлини узатади. Абдулқодир Гейлоний Ғавс-и Аъзам лақаби билан машҳурдир.\nЛекин, барча бу илтижо ва ёрдам тилаклари бир кўринишда ғавсдан сўралаётган бўлса-да, аслида Аллоҳдан сўралмоқда. Чунки, оламда ягона ваколат эгаси ёлғиз Аллоҳдир. Ундан бошқа фоил-и мутлақ йўқ. Ғавс деб билинган кишилар Аллоҳ таолонинг илоҳий исм ва сифатларига мазҳар бўлган кишилардир.\nБулардан бошқа саноқларни бошқа ривоятларда саккиз, яна бир ривоятда қирқ бўлмиш нужабо ва сони ўз ёки уч юзта бўлган нуқабо дейилган ва инсонларни ички дунёларидан хабардор бўлган шахслар бор.\nУмумий олиб қаралганда, рижалул-ғайб ва ғайб эранлари дея танилган бу Ҳақ дўстларининг мақомлари бўш қолмайди. Улардан бири ўлса, ўрнини бошқа бири эгаллайди ва уни мақомига юксалади.\nБайиндир: “Булар асмо ва сифат-и илоҳийга мазҳар бўлган кишилардир”, дедингиз. Яъни, “Аллоҳнинг исмлари ва Аллоҳга хос бўлган хусусиятлар буларда кўринади”, деган бўляпсиз, уларни ҳар томонлама Аллоҳга ўхшатяпсиз. Сизни бу дин деб таърифлаётган динингиз Аллоҳни динидан умуман бошқа бир дин! Сиз ўзингизни мусулмонман деб танитиб нега инсонларни алдаяпсиз?!\nСизни йўлингиз, тўғри йўлни устига ўтириб олган шайтонларни валий қилиб олишдан бошқа нарса эмас. Алоқадор оят шундай:\n“Аллоҳ бир қисм инсонларни ҳидоятга мувофиқ қилди, бир қисми эса залолатга муносиб бўлди. Адашганлар, Аллоҳ билан ўзларини орасидаги авлиёларга осилиб оладилар, аммо ўзларини тўғри йўлда деб биладилар.” (Аъроф 7/30)\nДемак, ўзини тўғри йўлда деб билмайдиган ҳеч ким йўқ. Энг асосийси эса, Аллоҳ уни тўғри йўлда деб ҳисоблашидир.\nСиз айтган йўл шайтонни йўлидир. Ана ўша сиз айтган исм ва атамалар ҳам валий қилиб олинган шайтонлар учун тўқиб чиқарилган номлар ва атамалардир. Аллоҳ таоло шундай буюради:\n“Раббингиздан сизларга нима нозил қилинган бўлса, ана ўшанга эргашинглар. Аллоҳ билан ўртангизга қўйиб олган авлиёларга эргашманглар. Билимингиздан нақадар оз фойдаланяпсизлар.” (Аъроф 7/3)\nМурид: биз асло Аллоҳга ширк келтирмаймиз. Аммо, дунёни жисмоний тартибини ушлаб туриш учун қайсидир инсонларни қандайдир вазифаларга эга қилинишини ирода қилганидек, оламдаги маънавий тартибни муҳофаза қилиб ушлаб туриш, яхшиликларни таъминлаш, ёмонликларни даф этиш учун ҳам Аллоҳ Ўзи севган қулларини мана шундай вазифалар билан вазифалантириб қўяди. Булар катта-катта набийларни ўрнига келган кишилардир.\nБайиндир: бу сўзлар айнан Макка мушриклари Каъбани тавоф қилаётганда айтган сўзлари билан бир хил маъно ифода қилмоқда:\nБуюр Аллоҳим, буюр; Сени ҳеч қандай шеригинг йўқ. Бир дона шеригинг борки, уни ҳам бўлса, унинг барча ваколатларини эгаси Сенсан.\nУлар бу ваколатларни фаришталарга нисбат беришар эди. Фаришталарни Аллоҳни қизлари деб билишгани учун, бу ишимиз билан Аллоҳга ширк келтирмадик деб ўйлашар эди.\nМурид: Биз Аллоҳга асло ширк келтирмаймиз! Бизни Аллоҳга бўлган ишончимиз мукаммалдир.\nБайиндир: Аллоҳни борлигига ишонмаган инсон йўқ. Шу боис, ҳар бир мушрик асл мақсадини Аллоҳга улашиш эканини, воситачиларга уни Аллоҳга етиштирсин деб қул ва хизматкор бўлиб оладилар ва натижада ширкка тушиб қоладилар. Алоқадор оят шундай:\nМана шу сабабли ҳеч бир мушрик ўзини мушрик эканини қабул қилиб тан олмайди. Аллоҳ таоло шундай марҳамат қилади:\nوَمَنْ أَظْلَمُ مِمَّنِ افْتَرَىٰ عَلَى اللَّـهِ كَذِبًا أَوْ كَذَّبَ بِآيَاتِهِ ۗ إِنَّهُ لَا يُفْلِحُ الظَّالِمُونَ وَيَوْمَ نَحْشُرُهُمْ جَمِيعًا ثُمَّ نَقُولُ لِلَّذِينَ أَشْرَكُوا أَيْنَ شُرَكَاؤُكُمُ الَّذِينَ كُنتُمْ تَزْعُمُونَ ثُمَّ لَمْ تَكُن فِتْنَتُهُمْ إِلَّا أَن قَالُوا وَاللَّـهِ رَبِّنَا مَا كُنَّا مُشْرِكِينَ انظُرْ كَيْفَ كَذَبُوا عَلَىٰ أَنفُسِهِمْ ۚ وَضَلَّ عَنْهُم مَّا كَانُوا يَفْتَرُونَ\n“Аллоҳга нисбатан ёлғон тўқиб чиқарган кишидан ёки оятларга нисбатан ёлғон гапиргандан ҳам ҳақсизроқ кимса борми? У золимлар мақсадларига эриша олмаслиги аниқ. Уларни барчасини тўплаган кунимиз, уларга шундай деймиз: “Хаёл қуриб Менга шерик қилганларингиз қани қаерда?\nУларни муаммога солиб қўйган нарса, уларни бу дунёдаги мана шу сўзлари бўлади: “Аллоҳга қасам ичамизки, биз асло мушрик эмасмиз.”\nҚарагин, ўзларига қарши қандай қилиб ёлғон гапиришган экан. Шерик деб тўқиб чиқарган нарсалари ҳам йўқ бўлиб кетади.” (Анъом 6/21-24)\nЭнди эса, сиз буюк авлиёлар берилади деб таърифлаган мақомий атама ва исмларни, тўғри йўлни устига ўтириб оладиган шайтонларга берилган исмлар эканини кўриб чиқамиз.\nҚутб сизга кўра энг катта авлиёдир. Эранларнинг боши, Аллоҳни изни билан коинотни тасарруф қила оладиган шахсдир. Коинот борлиқлар деган маънони ифодалайди. Тасарруф эса, бирон нарсадан ўзи хоҳлагандек фойдалана олиш кучига эга дегани. Ундай ваколат ва куч фақатгина Аллоҳда бор. Аллоҳ таоло шундай буюради:\n“Эй Муҳаммад! Айтгинки: “Ҳар ишни чиройли адо эта олиш ёлғиз Аллоҳга хосдир. У Ўзига фарзанд қилмаган. Ҳокимиятдан фойдаланишда Уни асло шериги йўқдир. Эҳтиёжи сабабли бировни дўст ҳам қилиб олган эмас! Унинг буюклигини яхши англа.” (Исро 17/111)\nСизларга кўра Ғавс – қийин аҳволга тушиб қолган ва ёрдам сўраган қулларга ёрдам берадиган кишидир. Қийин аҳволга тушиб қолган сўфилар ъЕтиш ё Ғавс деб дуо қиладилар. Ғавс эса, ёрдам сўраганларга ёрдам қўлини узатади. Абдулқодир Гейлоний Ғавс-и Аъзам лақаби билан машҳурдир.\nЭнди мана шу оятни яхшилаб ўқиб ўрганайлик:\n“Муаммога тушиб қолган бири ёрдам сўраганида, унга ижобат қилиб муаммоларини кетказган, сизларни ер юзининг ҳокимлари қилган ким? Аллоҳ билан бирга яна бошқа илоҳ борми?! Билимингиздан қанчалик оз фойдаланмоқдасизлар?” (Намл 27/62)\nСизларга кўра, булар ҳам инсонларни ички дунёларидан хабардор бўлган шахсиятлардир. Инсонларни ички дунёларини Расулуллоҳ билмайди-ку, булар қаердан билсин! Аллоҳ таоло шундай буюради:\n“Мунофиқларни кўрганингда шакл-шамойиллари сени ажаблантириб қўяди. Сўзлаганларида сўзларига қулоқ солиб қоласан. Улар суяб қўйилган ўтинларга ўхшайди. Ҳар бир ҳайқириқни ўзларини зиёнига деб ўйлайдилар. Асл душман улардир, улардан эҳтиёт бўл. Аллоҳ уларни жазосини берсин, қандай қилиб ёлғонга ўгирилиб кетишмоқда?” (Мунофиқун 63/4)\nАгар Набийимиз мунофиқларни ич дунёларидан хабари бўлганда, бундай бир оят нозил бўлармиди?\nМурид: Учлар, еттилар, қирқлар, қутблар ва ғавслар шунчаки оддий инсонлар эмас! Улар буюк набийларни ўрнига келган кишилардир.\nБайиндир: Шундай ҳам дейлик-чи, қайси пайғамбарга оламдаги маънавий ва руҳоний тартибни бошқариб туриши ва муҳофаза қилиши, яхшиликларни таъминоти ва ёмонликларни даф этиш ваколати ва вазифаси юклатилган?\nИнсонларга чек-чегараси билан ваколат берган Аллоҳ, Муҳаммад алайҳиссаломга шундай буюрган:\nقُلْ إِنِّي لَا أَمْلِكُ لَكُمْ ضَرًّا وَلَا رَشَدًا قُلْ إِنِّي لَن يُجِيرَنِي مِنَ اللَّـهِ أَحَدٌ وَلَنْ أَجِدَ مِن دُونِهِ مُلْتَحَدًا إِلَّا بَلَاغًا مِّنَ اللَّـهِ وَرِسَالَاتِهِ ۚ وَمَن يَعْصِ اللَّـهَ وَرَسُولَهُ فَإِنَّ لَهُ نَارَ جَهَنَّمَ خَالِدِينَ فِيهَا أَبَدًا\n“Эй Муҳаммад! Айтгинки: “Мен сизларга на бир зарар бера оладиган ва на етиштира оладиган кучга эга эмасман. Айтгинки: “Мени Аллоҳни азобидан ҳеч ким қутқариб қололмайди. Ундан бошқа сиғинадиган паноҳ ҳам тополмайман. Менга алоқадор бўлган нарса, Аллоҳдан келган нарсани таблиғ қилишдан иборатдир…” (Жин 72/21-23)\nОламдаги маънавий ва руҳоний бошқарувга эгалик қилиб туриш, уни муҳофаза қилиб туриш, яхшиликларни таъминлаш ва ёмонликларни даф этиб туриш, фақат ва фақат Аллоҳга хосдир. Бу хусусида бошқа бировни ваколатли деб билиш ширк бўлади.\nАгар Муҳаммад алайҳиссаломни кучи етганида, кофирларни имонга мажбур олиб кириш учун қўлидан келган ҳамма ишни қиларди. Буюк Раббимиз бу ҳақда шундай буюради:\nАвлиё Руҳ Тариқат Эранлар


«Walmart»ни 1,3 миллион долларга чув туширган америкалик фош қилинди\n«Walmart»ни 1,3 миллион долларга чув туширган...\n21.06.2018 03:19 0 1470\nАризона штатида яшовчи 23 ёшли Томас Фрадейкер «Walmart»дан сотиб олинган молларни яна қайтариб бериш йўли билан 1,3 миллион долларни ўзлаштирганликда айбланиб ҳибсга олинди. Афтидан у харидларни қайтаришни расмийлаштирган, бироқ аслида ҳеч нарсани қайтариб бермаган, деб ёзмоқда «Business Insider».\nЙигитни «Walmart» дўконларидан бирида, сотиб олган компьютерини қайтариб беришни расмийлаштириб, унинг учун пулни ундириб олишган уринган пайтида қўлга олишди. Кейин аниқлашларича, Томас мутлақо бошқа компьютерни кўтариб келиб, ўзиникининг ўрнига ўтказмоқчи бўлган. Энди у фирибгарлиги, ўғрилиги ва савдо тармоғига етказган зарари учун суд қилинади.\nТергов маълумотларига кўра, Фрадейкер фирибгарлик фаолиятини охирги бир ярим йил давомида олиб борган ва тахминан 1000 бирликка яқин молни ўзлаштириб юборган. Хомаки ҳисоб-китобларга кўра, у ноқонуний фаолияти ортидан 1,3 миллион доллар ишлаган.\nМолларни дўконларга қайтариш тартибининг суистеъмол қилиниши АҚШда долзарб муаммога айланган. Масалан, яқиндан бошлаб «Amazon» сотиб олган нарсаларини ҳадеб қайтарувчи фойдаланувчиларни ўз сайтида блоклаб қўя бошлади. «Business Insider» маълумотларига қараганда, фирибгарлар касофатига америкалик ритейлерлар ҳар йили ўртача 17 миллиард доллар йўқотишмоқда.\nҲуқуқ 09/06, 20:28


Тадбиркорлик субъектлари сони 7 минг 700 дан ошди\nНавоий вилоятида ҳам тадбиркорликни қўллаб-қувватлаш борасида тизимли ишлар амалга оширилаётир. Жорий йилнинг 9 ойида вилоятда фаолият юритаётган тадбиркорлик субъектлари сони 7 минг 700 дан ошди. Пировардида вилоят ялпи ҳудудий маҳсулотида кичик бизнеснинг улуши 41,5 фоизга етди. Мазкур давр мобайнида кичик бизнес ва хусусий тадбиркорлик субъектларига 623 бўш турган бино ва иншоот ижарага берилди. Маҳаллий тадбиркорларга молиявий кўмак бериш мақсадида 610 миллиард сўмдан ортиқ кредит маблағлари ажратилди.\nДавлатимиз раҳбарининг жорий йил 19 июндаги “Бизнеснинг қонуний манфаатлари давлат томонидан муҳофаза қилиниши ва тадбиркорлик фаолиятини янада ривожлантириш тизимини тубдан такомиллаштиришга доир чора-тадбирлар тўғрисида”ги фармони тадбиркорлик субъектларини қўллаб-қувватлаш, фаолияти самарадорлигини янада оширишда муҳим дастуриламал бўлмоқда.\nҚизилтепа туманида фаолият юритаётган “Тенгдош 2002” хусусий корхонаси раҳбари Эркин Худойқулов яратилган имтиёз ва имкониятлардан самарали фойдаланиб, ички бозорга тайёр трикотаж маҳсулотлари етказиб бермоқда.\n– Корхонамизда бир кунда 250 та тайёр кийим-кечак тайёрланмоқда, – дейди Э.Худойқулов. – Замонавий тикув дастгоҳлари харидор диди ва талабига мос маҳсулот ишлаб чиқаришда муҳим омил бўлаётир. Бунда тижорат банкидан олинган 400 миллион сўм кредит ҳамда 200 миллион сўм хусусий сармоя қўл келди.\nАйни пайтда 30 киши меҳнат қилаётган корхонада маҳсулотларни қўшни вилоятларга етказиб бериш билан бирга хорижга экспорт қилиш чоралари кўрилмоқда.


АҚШдаги ўзбек тадбиркори: 20 йил ичида бу ерда биринчи ўзбек миллиардерини кўрамиз 1 712\n«Мен IT-тадбиркорман, ҳозирда IT-консалтинг билан шуғулланман. Менинг ишлаб чиқарувчилардан иборат ўз жамоам бор. Қаердадир ҳамкорликда ишлайман, яна қаердадир пудратчи сифатида лойиҳалар ишлаб чиқаман. Шунингдек, блокчейн ва келажак озуқаси, яъни генетик модификациялашган маҳсулотларга қизиқаман», — дейди Оқилхонов.\n«Америкада менга қийин бўлмади, чунки унгача Австралияда яшагандим. Турмуш ўртоғим ва фарзандларим учун тил масаласи қийин бўлган, мен учун эса инглиз тили иккинчи она тилимдай гап. Бу ерга келган вақтимда мен аллақачон ўз мижозларимга эга эдим, шунчаки алоқаларни ва бизнесимни янада кенгайтириш қолганди холос», — дейди Бобир.\n«Менимча, яқин 10-15 йил ичида бу ерда ўзбекистонликлар сони янада кўпаяди. Ҳозир бу ерда яшаётганларнинг фарзандлари катта бўлишади, ўқишади, ишга киришади. Кўпи билан 20 йилдан кейин АҚШда ўзбекистонликлардан чиққан биринчи миллиардерни кўрсак керак», — дейди у.\nОқилхоновнинг айтишича, ватандошлар бир-бирларини қўллаб-қувватлашади, АҚШдаги барча туркий тилларда сўзлашувчиларни бирлаштирувчи ассоциация фаолият кўрсатади, ўзбек бизнес-клублари бор. Фестиваллар, концертлар, турли тадбирлар уюштирилади. Ўзбекистонликлар анъаналарга содиқ қолган ҳолда норасмий учрашувлар ўтказишади — «гап ейишади».\nПрезидент Республики Узбекистан Шавкат Мирзиёев 23 августа принял первого заместителя Председателя правительства Российской Федерации Игоря Шувалова\n«Таассуротларим жуда яхши, кўплаб ижобий ўзгаришлар бўлаётгани билинди. Мамлакатимиз раҳбарлари барча билан очиқ ва самимий мулоқотда бўлишди», — деди у.


Россиялик блогерлар «Жигули»га «ЗИЛ-130» двигатели ўрнатиш лойиҳасини якунига етказди (видео) - Zamin.uz\nРоссиялик блогерлар «Жигули»га «ЗИЛ-130» двигатели ўрнатиш лойиҳасини якунига етказди (видео)\n2019 йилда YouTube’даги «Гараж 54» канали видеоблогерлари эски «ВАЗ-2106»га «ЗИЛ-130» юк машинасининг двигателини ўрнатган эди. «ЖигаЗИЛ» номини олган лойиҳа жорий йилда якунига етди, деб ёзади CARakoom.\nЮк машинасининг мотори шу қадар катта бўлганидан енгил машина капоти остидан зўрға жой олган. Олд томоннинг бир қисмини кесишга, ҳайдовчи ўриндиғини орқароққа суришга тўғри келган. Қўшимча қувват учун двигатель турбирланган.\nАвтомобиль бемалол ҳаракатлана олган (тез бўлмаса ҳам), бироқ унинг ташқи кўриниши у қадар чиройли чиқмаган. Орадан бир йил ўтгач, блогерлар ўзининг эски лойиҳасига қайтиб, машина экстерери билан шуғулланишга қарор қилган.\nБунинг учун қўлбола панжарали «обвес» ва бурчакли кенгайтирилган ғилдирак аркалари ясалган. Бироқ эътибор тортадиган жиҳати «ЗИЛ» двигателини юқори қисмидан ёпиб турган улкан капот.\n«Обвес» тайёр бўлгач, автомобиль бўяш учун юборилиб, унинг кузовига сариқ график элемент ва ёзувли қора «Raptor» сепилган. Натижада кутилганидан ҳам аъло машина пайдо бўлган.\nШундан сўнг автомобиль эвакуаторга ортилиб, одамлар реакциясини кўриш учун яқин атрофдаги савдо марказига олиб борилган.\nКадр: YouTube “Замин” янгиликларини “Youtube”да кузатиб боринг\n18-08-2020, 17:00, Авто\n24-07-2020, 22:23, Авто\nДиққат! Индонезиялик "ғаройиб автомобиль" яратди (видео)\n11-02-2018, 17:11, Авто\n22-03-2017, 08:21, Авто


2019 йилда инфляция кўрсаткичи яна ошади\nМуносабат майдони 09 November 2018 18:53 269\nЎзбекистонда 2018 йил якунида инфляция 18 фоизни ташкил қилади.\nБу ҳақда Халқаро валюта жамғармасининг (ХВЖ) Яқин Шарқ ва Марказий Осиё бўйича департамент директорининг маслаҳатчиси Альберт Егер Ўзбекистон Молия вазири ва Марказий банк раиси Мамаризо Нурмуродов билан бўлган учрашувда айтиб ўтди.\nМаълум бўлишича, Марказий банк бир ўзи инфляцияни тушира олмайди.\n"Биз (Марказий банк – таҳр. изоҳи) ўзимиз монетар сиёсатга талабни ошириш орқали инфляцияни пасайтира олмаймиз. Инфляцияга фақат биз таъсир ўтказмаймиз. Барча иқтисодий ташкилотларнинг координацияси керак", – деди Мамаризо Нурмуродов . – Бундан ташқари, халқаро молиявий ташкилотлар билан ҳамкорлик ўрнатиш лозим. Улар четдан туриб адолатли баҳо беради, камчиликларни топади". Билдирги "Turon24" манбаси тарқатган хабардан олинди.\nУчрашувда сўнгги икки йил давомида инфляциянинг юқори даражада кечишига асосан нархларни либераллаштириш бўйича ислоҳотлар сабаб бўлгани айтиб ўтилди.\nЭслатиб ўтамиз, ҳозирда Ўзбекистонда инфляция кўрсаткичи 16 фоизни ташкил этади.


"Челси" ёки "Манчестер Сити"га ҳам ўтишим мумкин эди" - Ван Дейк нима учун "Ливерпуль"ни танлаганини айтди / CHAMPIONAT.asia\n"Челси" ёки "Манчестер Сити"га ҳам ўтишим мумкин эди" - Ван Дейк нима учун "Ливерпуль"ни танлаганини айтди\nТеглар : Ливерпуль Юрген КлоппВиржил ван Дейк\n"Ливерпуль" ҳимоячиси Виржил ван Дейк 2018 йили айнан Мерсисайд клуби таркибига қўшилгани ҳақида гапирди.\n"Челси" ёки "Манчестер Сити"га ҳам ўтишим мумкин эди. Сиз клубларни, уларнинг тарихини, шаҳрини, ҳозирги таркибини албатта солиштириб кўрасиз. Бироқ мен учун асосий сабаб бош мураббий бўлган.\nКлоппда ўзгача нимадир бор. Балки қувватдир? Балки умумий имиждир? Баъзида бир ўзим ўтирсам, Клопп бошқалар каби эмаслигини ўйнайман. Балки футболчиларни бошқаришда шундайдир. Ҳозирги футболда бу энг муҳими.\nКлопп сизга доимо ажойиб кайфият баҳш этади. У клубга етиб келсанг, жуда ҳам бахтиёр бўлади. Ўйиндан кейин Юрген барча билан қучоқлашиб чиқади. Бу жуда кичик, лекин ёқимли деталь. Аммо эртаси куни машғулотларда барчани "ўлдириши" ҳам мумкин. Шу боисдан у биздан кўп нарсани талаб қилади", - деди ван Дейк.\nАна холос! Клопп "Ливерпуль"дан кетиш ҳақида ўйламоқда, клуб унинг ўрнига номзодлар топиб қўйди 33


Шу боис мустақиллик йилларида мамлакатимизда миллий ва маънавий қадриятларни тиклаш, ўрганиш ва тарғиб этиш, маданий ёдгорликлар, муқаддас қадамжоларни асраб-авайлаш, уларни асл қиёфасига мос тарзда белгиланган меъморий талаблар асосида қайта тиклаш ва таъмирлашга алоҳида эътибор қаратилиб, бу борада кенг қамровли ишлар амалга оширилди. Бир пайтлар ташландиқ жойга айланиб қолган кўплаб меъморий обидалар қайта чирой очди.\nАммо ҳали-ҳануз мутасаддилар эътиборини кутиб ётган, қаровсизлик, ўз ҳолига ташлаб қўйилиши оқибатида йилдан-йилга йўқолиб кетиш хавфига яқинлашиб бораётган тарихий обидаларимиз ҳам йўқ эмас. Улардан бири Ғузор туманининг Хўжагузар маҳалласида, Ғузор-Деҳқонобод автомобиль йўли бўйида жойлашган обихона ва минора меъморий ёдгорлигидир.\nҲужжатларда ушбу мажмуанинг бундан камида 9-10 аср аввал бунёд этилгани айтилади. Унинг айнан ким томонидан қурилгани маълум эмас, бироқ шунча йил давомида қанча-қанча тўфонлардан ўтиб сақланиб келаётгани, қурилиш услуби аждодларимизнинг бунёдкорлик маҳорати ва санъатидан дарак бериб турибди. Уни асл қиёфасига мос тарзда, белгиланган меъморий талаблар асосида қайта тиклаш ва таъмирлаш - бугуннинг талаби.\nШундан келиб чиқиб, ҳукуматнинг 2013 йил 11 ноябрдаги "2013-2015 йиллар даврида Қашқадарё вилоятида туризм соҳасини ривожлантириш дастури тўғрисида"ги қарорида мазкур меъморий мажмуанинг 2014 йил сентябрь ойига қадар таъмирланиши кўзда тутилган бўлиб, бу борадаги ишлар давлат бюджети маблағлари асосида молиялаштирилиши белгиланган эди. Аммо режадаги ишлар қоғозда қолиб кетди. Шу хусусда туман ёки вилоят ҳокимининг эмас, республика Вазирлар Маҳкамасининг қарори қабул қилиниб, махсус дастурлар тузиб чиқилган, ҳатто қаердан қанча маблағ ажратилиши, ким масъул эканлигига қадар белгилаб берилган бўлса-да, унинг ижроси таъминланмади.\nНатижада эса собиқ иттифоқ даврида "Райпо" дея аталмиш ташкилот тасарруфига берилиб, омборхонага айланиб қолган обидага бўлган муносабат бугун ҳам зиғирча ўзгаргани йўқ. Ҳозир ҳудуддаги тадбиркорлардан бири бу меъморий мажмуадан тойланган пахта ва кўрпа-тўшак сотиладиган дўкон сифатида фойдаланмоқда. Ваҳоланки, обидага озгина эътибор қаратилиб, у бироз таъмирланиб, атрофи ободонлаштириб қўйилганда, бу жой ёшларимиз кўриб ўз тарихидан, аждодлари амалга оширган ишлардан фахр туйғусини ҳис этадиган, сайёҳлар томоша қилиб ҳайратланадиган, юртимиз тарихига баҳо берадиган гўзал мажмуалардан бирига айланган бўларди. "Той пахта"ни эса бошқа жойда ҳам сотиш мумкин.\nБиз шу ерда яшаётган аҳоли вакиллари, ёшлар билан учрашиб, бу обиданинг қандай жой эканлиги ҳақида сўрадик. Кимдир уни бир пайтлар Ғузор бегининг ҳаммоми бўлган, деди. Яна биров масжид, биров мадраса эканини таъкидлади. Бироқ кўпчилик у ҳақда ҳеч нарса билмаслигини тан олди. Билмайди ҳам-да тарихга муносабатимиз шу бўлганидан кейин.


Нурмат Отабеков: Кимларга эмланиш тавсия этилмайди? - Zamin.uz\n— Эмлаш тадбирларини амалга ошириш пайтида ушбу вакцинани ишлаб чиқарган ташкилотнинг тавсияларига амал қилинади. ОИВ инфекциясига ёки аутоиммун касалликларига чалинган шахсларни, шу жумладан, анамнезда оғир аллергик реакциялари мавжуд бўлган шахсларни, ҳомиладорларни, эмизикли аёлларни ва 18 ёшгача бўлган аҳоли қатламини эмлаш тавсия этилмайди.\nҲар қандай ҳолатда ҳам эмлаш тўғрисидаги қарор тиббий кўрик натижасида қабул қилинади. Мабодо эмлашга монелик қиладиган у ёки бу турдаги ҳолатлар кузатилса, тиббий кўрик ўтказаётган шифокор, албатта, унга эътибор қаратади.\nЯна бир бор таъкидлаб ўтамиз, фуқаролар эмланишдан олдин, албатта, тиббий текширувдан ўтказилади. Бу кутилмаган асоратларнинг олдини олишга замин яратади. “Замин” янгиликларини “Telegram”да кузатиб боринг\nЯнгиликлар » Жамият » Нурмат Отабеков: Кимларга эмланиш тавсия этилмайди?